title: Staffan Tunis

text: Staffan Tunis (s. 5. joulukuuta 1982 Vöyri) on suomalainen hiihtosuunnistaja ja maailmanmestari. Tunis edustaa seuratasolla IF Femman -nimistä suunnistusseuraa ja häntä valmentaa Rolle Villför. Hän on voittanut MM-kisoissa kolme kultaa, viisi hopeaa ja neljä pronssia. Myös hänen sisarensa Pernilla Tunis on maajoukkuetason hiihtosuunnistaja.


title: Ibolya Csák

text: Ibolya Csák (6. tammikuuta 1915 Budapest – 10. helmikuuta 2006 Budapest) oli unkarilainen korkeushyppääjä, olympiavoittaja Berliinissä 1936.


title: Ibolya Csák

text: Csák voitti olympiakultansa tiukassa kilpailussa. Kaikki mitalistit saivat saman tuloksen 160 cm ja pudottivat kolme kertaa korkeudesta 162. Silloisten sääntöjen mukaan seurasi neljäs hyppy uusintana ja Csák oli ainoa, joka ylitti riman. Voittonsa aikaan Csák oli 166 cm pitkä ja painoi 58 kg.


title: Ibolya Csák

text: Naisten ensimmäisissä yleisurheilun EM-kisoissa Wienissä 1938 Csák tuli toiseksi korkeushypyssä, mutta myöhemmin hänet julistettiin voittajaksi Dora Ratjenin paljastuttua Hermann-nimiseksi mieheksi. Csákin tulos 164 kesti Unkarin ennätyksenä 24 vuotta.


title: Joey Beltram

text: Joey Beltram (s. 6. marraskuuta 1971 Queens, New York) on yhdysvaltalainen dj ja musiikkituottaja, joka työskentelee pääasiassa elektronisen tanssimusiikin parissa. Hän on vaikuttanut erityisesti belgialaiseen ja yleensä eurooppalaiseen klubi- ja ravekulttuuriin 1990-luvun alussa. Hänen tuotantoaan on julkaistu muun muassa NovaMute-, R & S -, Tresor- ja Warp-levymerkeillä. Dj-työhönsä hän sanoo saaneensa vaikutteita newyorkilaiselta Tony Humphriesilta.


title: Joey Beltram

text: Beltramin ja Mundo Muziquen yhteistyössä Second Phase -nimellä tekemä "Mentasm"-kappale on toiminut innoittajana monille elektronisen tanssimusiikin tuottajille. Sitä pidetään yleisesti ensimmäisenä äänitteenä, jossa käytetään niin sanottua "Hoover-saundia", syntetisaattorilla luotua, jossain määrin imurin ääneltä kuulostavaa äänikuviota. "Hooveria" käyttävistä kappaleista ehkä tunnetuin on alankomaalaisen Human Resourcen "Dominator" (1991), jota Beltram itsekin on uudelleenmiksannut.


title: Joey Beltram

text: Italialais-meksikolaista sukujuurta oleva Beltram varttui New Yorkin Queensissa. Lapsena hän teki muun muassa graffiteja. Dj-työt hän sanoo aloittaneensa harrastusmielessä noin vuonna 1983. Aluksi hän soitti lähinnä diskoa, elektroa ja hip hopia. Vuosikymmenen puolivälissä hän kiinnostui Chicagon housesta ja alkoi myöhemmin itsekin tuottaa musiikkia. Ensimmäiset äänitteensä hän teki newyorkilaisille levymerkeille, kuten Nu Groovelle, ja levytti pian myös tunnetulle chicagolaiselle Trax Records -merkille ja teknopioneeri Derrick Mayn Transmatille.


title: Joey Beltram

text: Belgialainen R&S-levymerkki kiinnostui Beltramista, ja hän lähti Belgian Gentiin vuonna 1989. Hän teki vuosikymmenen vaihteessa todennäköisesti tunnetuimmat tuotoksensa, "Energy Flashin" ja "Mentasmin", joista tuli suosittuja ravepiireissä.


title: Joey Beltram

text: Vuonna 1993 Beltram levytti muun muassa "The Calibre" -ep:n Warp Recordsille. Seuraavana vuonna ilmestyi "Aonox"-niminen albumi. Vuosikymmenen puolivälissä Beltram teki ensimmäiset tuotoksensa tunnetulle saksalaiselle Tresor-merkille: muun muassa äänitteet "Game Form", "Instant" ja "Metro" sekä albumin "Places". Vuonna 1999 hän perusti oman levymerkin nimeltään STX, jolle on levyttänyt oman nimensä lisäksi myös pseudonyymillä JB3.


title: Joey Beltram

text: 2000-luvulla Beltram on tehnyt muun muassa "The Rising Sun" -albumin ja Tokiossa dj-keikalla äänitetyn livealbumin tai -miksauksen "Live & Womb", jotka kummatkin julkaistiin Tresorilla. Tuoretta tuotantoa hänen omalla levymerkillään puolestaan edustaa vuoden 2007 "Orch7"-single.


title: Enzo Cavalli

text: Enzo Cavalli on entinen italialainen yleisurheilija. Hänen päälajinsa oli kolmiloikka.


title: Enzo Cavalli

text: Cavalli sijoittui kolmiloikassa 12:nneksi Tukholman EM-kilpailuissa 1958 tuloksella 14,84 m. Belgradin EM-kilpailuissa 1962 hän sijoittui kymmenenneksi tuloksella 15,09 m.


title: Enzo Cavalli

text: Cavalli voitti kolmiloikassa Italian-mestaruuden vuosina 1958, 1959, 1961 ja 1962. Hän paransi Italian ennätystä kuudesti ja sivusi kerran. Budapestissa 20. elokuuta 1956 hän hyppäsi tuloksen 15,09 m, Cremonassa 26. elokuuta 1956 tuloksen 15,24 m sekä Estessä 4. toukokuuta 1958 tuloksen 15,29 m. Pierluigi Gattin otettua ennätyksen nimiinsä tuloksella 15,39 m Cavalli sivusi sitä Ateenassa 20. toukokuuta 1958. Tämän jälkeen hän paransi vielä ennätystä 15,46 metriin 29. kesäkuuta 1958 Firenzessä, 15,64 metriin 26. heinäkuuta 1958 Torinossa sekä 16,10 metriin 14. kesäkuuta 1959 Varsovassa. Viimeksi mainitun ennätyksen rikkoi Giuseppe Gentile kuusi vuotta myöhemmin.


title: Live Premonition

text: Live Premonition on heavy metal -yhtye Firewindin ensimmäinen livealbumi. Se julkaistiin marraskuussa 2008. Albumista julkaistiin kolme eri versiota: tupla-CD, DVD ja DVD:n sekä molemmat CD:t sisältävä painos . Albumi on nauhoitettu Kreikan Thessalonikissa 12. tammikuuta 2008 .Bonusmateriaalit:


title: Attilio Bravi

text: Attilio Bravi (9. syyskuuta 1936 Bra – 27. marraskuuta 2013) oli italialainen yleisurheilija. Hänen päälajinsa oli pituushyppy.


title: Attilio Bravi

text: Bravi sijoittui pituushypyssä seitsemänneksi Bernin EM-kilpailuissa 1954 tuloksella 725 cm. Tukholman EM-kilpailuissa 1958 hän sijoittui neljänneksi tuloksella 751 cm; pronssimitalisti Henryk Grabowski sai saman tuloksen.


title: Attilio Bravi

text: Bravi paransi Arturo Maffein lähes 20 vuotta vanhaa Italian pituushyppyennätystä hyppäämällä Torinossa 27. heinäkuuta 1958 tuloksen 766 cm. Italian mestaruuden hän voitti vuosina 1952, 1954–1955 sekä 1957–1960. Vain Maffei on voittanut Italian mestaruuden miesten pituushypyssä useammin.


title: Saksan 163. jalkaväkidivisioona

text: Saksan 163. divisioona (, Engelbrecht-divisioona) oli Saksan maavoimien jalkaväkiyhtymä toisessa maailmansodassa. Se taisteli muun muassa suomalaisten joukkojen rinnalla jatkosodassa.


title: Saksan 163. jalkaväkidivisioona

text: Yhtymä perustettiin brandenburgilaisista ja preussilaisista joukoista Döberitzin ja Jüterbogin harjoitusalueilla 18. marraskuuta 1939 ja siihen liitettiin 1. tammikuuta 1940 2., 23. ja 5. täydennyspataljoonat. Divisioona lähetettiin kolme kuukautta myöhemmin Norjaan. Oslosta käydyissä taisteluissa se kärsi raskaita tappioita, kun rannikkotykistö upotti risteilijä "Blücherin". Divisioona oli seuraavan vuoden varuskuntatehtävissä Norjassa, mistä se liitettiin kesäkuussa 1941 ennen operaatio Barbarossaa osaksi vuoristoarmeijakunta Norjaa.


title: Saksan 163. jalkaväkidivisioona

text: Operaatio Barbarossan alettua Saksa esitti Ruotsille vaatimuksia, jotka johtivat Ruotsissa niin sanottuun juhannuskriisiin. Yksi vaikeimmista vaatimuksista oli 163. divisioonan läpikulun järjestäminen Suomeen. Ruotsi kuitenkin suostui ja 25. kesäkuuta 163. divisioona lähti matkaan Ruotsin läpi kohti Joensuuta.


title: Saksan 163. jalkaväkidivisioona

text: Jo ennen saapumistaan Joensuuhun 163. divisioona päätettiin keskittää Joensuun ja Suomen valtakunnan rajan väliselle alueelle, jossa se toimi osana ylipäällikön reserviä.


title: Saksan 163. jalkaväkidivisioona

text: Heinäkuussa 1941 yksi divisioonan rykmenteistä alistettiin Saksan XXXVI armeijakunnalle, joka taisteli Sallan alueella Lapissa osana Saksan 20. vuoristoarmeijaa.


title: Saksan 163. jalkaväkidivisioona

text: Syksyllä 1941 163. divisioona ryhmitettiin Syvärin alajuoksulle. Sieltä käsin sitä oli tarkoitus käyttää yhteyden saamiseen Saksan pohjoisen armeijaryhmään.


title: Saksan 163. jalkaväkidivisioona

text: Syys-lokakuussa valmisteltiin hyökkäystä Syvärin yli siten, että 163. divisioonan kaksi rykmenttiä (kolmas oli edelleen Sallassa) hyökkäisivät Syvärin yli tavoitteenaan Ojattijoki. Hyökkäystä oli tarkoitus tukea pohjoisempana myös suomalaisilla joukoilla. Saksalaisten joukkojen vasenta sivustaa varmistaakseen JR 8:n (11. divisioona) oli tarkoitus ylittää Syväri 2-3 kilometriä ylempää.


title: Saksan 163. jalkaväkidivisioona

text: Suunnitelma ei kuitenkaan koskaan toteutunut, sillä saksalaiset pääsivät etelästä vain Tihvinään, joka oli 80 kilometrin päässä Syväristä. Koska todellista tilaisuutta yhteyden saamiseen ei ollut, jätti Suomen armeijan ylipäällikkö Carl Gustaf Emil Mannerheim hyökkäyskäskyn antamatta.


title: Saksan 163. jalkaväkidivisioona

text: Saksalaiset joutuivat vetäytymään lopullisesti Tihvinästä 8. joulukuuta 1941 Olhavanjoelle.


title: Saksan 163. jalkaväkidivisioona

text: Marsalkka Mannerheim arvosteli muistelmissaan 163. divisioonan taistelutaitoa pisteliäästi.


title: Saksan 163. jalkaväkidivisioona

text: Vetäydyttyään Lapista divisioona siirrettiin Balttiaan, jossa se puolusti Kolbergia. Neuvostojoukkojen vallattua kaupungin 8. maaliskuuta ainoastaan pieni osa divisioonasta kykeni vetäytymään Stargardiin. Vetäytyneistä muodostettiin rintaman selustassa 3. merijalkaväkidivisioona. 163. divisioona lakkautettiin virallisesti 1. huhtikuuta 1945.


title: Karhuveljeni Koda 2

text: Karhuveljeni Koda 2 ("Brother Bear 2") on Disneyn animaatioelokuva vuodelta 2006. Se on jatkoa "Karhuveljeni Kodalle". Elokuvassa karhuveljekset Kenai ja Koda jatkavat seikkailujaan. Keskeisessä osassa on myös ihmisystävä Nita, jonka kohtalo on sidottu Kenaihin.


title: Karhuveljeni Koda 2

text: Muita englanninkielisiä ääniä esittävät Benjamin Bryan, Jason Marsden ja Krista Swan.


title: Karhuveljeni Koda 2

text: Muissa rooleissa ovat: Sari Moilanen, Henri Piispanen, Rebekka Holi, Martti Mäkelä, Pasi Ruohonen, Carla Rindell, Antti Jaakola, Aleksis Sankari, Aurora Sankari, Anna-Liisa Haunio, Inna Vintturi, Päivi Granström, Mirja Mäkelä, Tommi Varis, Mikko Pettinen, Pasi Piispanen ja Matti Holi


title: Karhuveljeni Koda 2

text: Esittäjät: Katriina Honkanen ja Pekka Kuorikoski


title: Karhuveljeni Koda 2

text: Esittäjä: Katriina Honkanen


title: Rodolfo Bergamo

text: Rodolfo Bergamo (s. 23. elokuuta 1955) on entinen italialainen yleisurheilija. Hänen päälajinsa oli korkeushyppy.


title: Rodolfo Bergamo

text: Bergamo sijoittui korkeushypyssä seitsemänneksi Rooman EM-kilpailuissa 1974 tuloksella 216 cm. Montréalin 1976 olympialaisissa hän sijoittui kuudenneksi tuloksella 218 cm.


title: Rodolfo Bergamo

text: Bergamo voitti korkeushypyn Italian mestaruuden vuosina 1977 ja 1978. Milanossa 8. kesäkuuta 1976 hän sivusi Italian ennätystä 222 cm ja Roomassa 25. heinäkuuta 1978 hän paransi sitä tulokseen 224 cm.


title: Fix You

text: ”Fix You” on englantilaisen vaihtoehtorock-yhtye Coldplayn kappale. Kappale julkaistiin 5. syyskuuta 2005 yhtyeen kolmannen albumin, "X&Y:n", toisena singlenä. Kappale nousi Britannian singlelistalla sijalle neljä ja Yhdysvaltojen "Billboardin" Hot Modern Rock Tracks -singlelistalla sijalle 18. Britannian ja Yhdysvaltojen singlet olivat promo-singlejä.


title: Fix You

text: Kaikki yhtyeen jäsenet osallistuivat kappaleen kirjoittamiseen. Kappale rakentuu kirkkotyylisten urkujen sekä hidastempoisten rumpujen ympärille.


title: Fix You

text: Kriitikoiden arviot ”Fix Yousta” olivat yleisesti ottaen positiivisia. Arvioissa kiiteltiin kappaleen musiikkia ja sen syvällisiä sanoituksia. Kappaletta on käytetty paljon sämpläämiseen ja siitä on tehty useita cover-versioita. Kappale on voittanut useita musiikkipalkintoja.


title: Elected

text: Elected on rock-yhtye Alice Cooperin hittikappale vuodelta 1972. Se löytyy alkuperäisen Alice Cooper -yhtyeen menestyksekkäimmältä albumilta "Billion Dollar Babies". Se on uudelleenmiksaus yhtyeen varhaisesta kappaleesta Reflected, joka löytyy yhtyeen ensimmäiseltä studioalbumilta "Pretties for You", vuodelta 1969. Kappale oli hitti ja se julkaistiin singlenä. ”Electedin” musiikkivideota pidetään kaikkien aikojen ensimmäisenä musiikkivideona, jossa yhtyeen jäsenet eivät soittaneet, vaan näyttelivät jonkinlaisen tarinan. Sen ovat säveltäneet kaikki yhtyeen viisi sen aikaista jäsentä. Kappale nousi Billboardin singlelistalla sijalle 26. ja Britannian singlelistan ykköseksi.


title: Ruotsin Superliiga (naisten salibandy)

text: Ruotsin Superliiga (), 1997-2012: Elitserien () on Ruotsin salibandyn naisten korkein sarjataso. Kaudella 2008–2009 sarjassa pelaa 14 joukkuetta. Naiset pelasivat elitserieniä ensimmäisen kerran kaudella 1997–1998, jolloin sarja oli jaettu maantieteellisesti pohjois- ja etelälohkoon. Molemmissa lohkoissa kahdeksan joukkuetta pelasi kaksinkertaisen sarjan.


title: Shelbyville

text: Shelbyville voi tarkoittaa:


title: Shelbyville

text: Yhdysvalloissa


title: Shelbyville

text: Fiktiossa


title: Vilhjálmur Einarsson

text: Vilhjálmur Einarsson (s. 5. kesäkuuta 1934) on entinen islantilainen kolmiloikkaaja ja maansa ensimmäinen olympiamitalisti.


title: Vilhjálmur Einarsson

text: Vilhjálmur saavutti kolmiloikassa olympiahopeaa Melbournen 1956 olympialaisissa. Hän hyppäsi loppukilpailun toisella kierroksella tuloksen 16,26 m, jota pidemmälle pääsi vain Brasilian Adhemar Ferreira da Silva neljännellä kierroksella. Tukholman EM-kilpailuissa 1958 hän saavutti pronssia tuloksella 16,00 m. Rooman 1960 olympialaisissa hän sijoittui viidenneksi tuloksella 16,37 m ja Belgradin EM-kilpailuissa 1962 kuudenneksi tuloksella 15,62 m.


title: Vilhjálmur Einarsson

text: Einarssonin poika Einar Vilhjálmsson kilpaili keihäänheittäjänä.


title: Sofia Jannok

text: Brita Maret Sofia Jannok (s. 15. syyskuuta 1982) on saamelainen laulaja ja lauluntekijä. Hän laulaa enimmäkseen pohjoissaameksi ja myös joikaa.


title: Sofia Jannok

text: Jannok voitti Sámi Grand Prix -laulukilpailun vuonna 2003 laulullaan "Liekkas".


title: Sofia Jannok

text: Sofia Jannok osallistui erilaisiin laulukilpailuihin osana duoa "Sofia och Anna" vuodesta 1994 alkaen. He voittivat Sámi Grand Prix -kilpailun vuonna 2001 kappaleella ”Meahci mánná”. Sen jälkeen Sofia lähti soolouralle.


title: Sofia Jannok

text: Jannok on julkaissut kolme albumia. Ensilevy "White - Ceaskat" ilmestyi saamelaisen kustantajan kautta. Vuonna 2008 ilmestynyttä "Áššogáttis - By the Embers" -albumia myytiin kultalevyn edestä, ja se oli Grammy-ehdokkaana. Kolmas albumi "Áhpi – Wide as Oceans" ilmestyi vuonna 2013.


title: Igor Kaškarov

text: Igor Kaškarov (s. 5. toukokuuta 1933) on entinen neuvostoliittolainen korkeushyppääjä ja olympiamitalisti.


title: Igor Kaškarov

text: Kaškarov saavutti korkeushypyssä olympiapronssia Melbournen 1956 olympialaisissa tuloksella 208 cm. Runsas kuukausi ennen olympialaisia hän hyppäsi kotimaassaan tuloksen 210 cm, jota korkeammalta tuona vuonna hyppäsi vain olympiavoittaja Charles Dumas. Tukholman EM-kilpailuissa 1958 Kaškarov sijoittui neljänneksi tuloksella 206 cm.


title: Anatoli Samotsvetov

text: Anatoli Samotsvetov (s. 27. marraskuuta 1932) on urheilu-uransa lopettanut neuvostoliittolainen moukarinheittäjä ja olympiamitalisti.


title: Anatoli Samotsvetov

text: Samotsvetov saavutti moukarinheitossa olympiapronssia Melbournen 1956 olympialaisissa tuloksella 62,56 m. Vuoden parhaan tuloksensa 65,03 m hän heitti syyskuussa yli kaksi kuukautta ennen olympialaisia Bukarestissa. Tukholman EM-kilpailuissa 1958 hän sijoittui 16:nneksi tuloksella 57,00 m.


title: All Hope Is Gone (kappale)

text: ”All Hope Is Gone” on yhdysvaltalaisen metalliyhtye Slipknotin singlenä julkaistu kappale vuodelta 2008. Kappale julkaistiin myös vuoden 2008 albumilla "All Hope Is Gone". Kappaleen on miksannut Colin Richardson.


title: Giuseppina Leone

text: Giuseppina Leone (s. 21. joulukuuta 1934) on entinen italialainen pikajuoksija ja olympiamitalisti.


title: Giuseppina Leone

text: Leone sijoittui 19-vuotiaana Bernin EM-kilpailuissa 1954 neljänneksi 100 metrin juoksussa ajalla 12,0 s ja saavutti 4 × 100 metrin viestijuoksussa pronssia ajalla 46,6 s. Melbournen 1956 olympialaisissa hän sijoittui viidenneksi sekä 100 metrillä (loppuaika 11,9 s) että viestissä (45,7 s). Tukholman EM-kilpailuissa 1958 hän sijoittui jälleen molemmilla matkoilla viidenneksi (ajat 11,8 s ja 46,3 s). Rooman 1960 olympialaisissa hän saavutti 100 metrillä pronssia ajalla 11,3 s sekä sijoittui 200 metrillä kuudenneksi ajalla 24,9 s ja viestissä viidenneksi ajalla 45,6 s.


title: Verbenoni

text: Verbenoni (CHO) on syklinen ketoni ja terpeeni. Luonnossa sitä esiintyy useissa vehka-, kämmekkä-, asteri-, ihmekukka-, purtojuuri-, huppukukka-, sinilatva-, huulikukkais-, öljypuu-, naamakukkais-, laakeri-, magnolia-, sypressi- ja kuismakasvien lajeissa . Kaarnakuoriaisiin kuuluva puuntuholainen "Dendroctonus frontalis" tuottaa ja käyttää verbenonia viestintään. Verbenonia käytetäänkin houkuttelemaan kuoriaisia pois puiden luota aiheuttamasta tuhoa.. Verbenonia esiintyy semiokemikaalina useissa kasveissa ja eliöissö.


title: Verbenoni

text: Jotkin kasvit kykenevät luonnollisesti tuottamaan verbenonia hapettamalla pineeniä.. Verbenonia voidaan myös valmistaa teollisesti hapettamalla pineeniä tiettyjen metallikatalyyttien läsnä ollessa.


title: Verbenoni

text: Verbenoni voi muuttua valokemiallisella toisiintumisreaktiolla krysantenoniksi..


title: Vähä Madesjärvi

text: Vähä Madesjärvi on pieni järvi Kurikan kunnan eteläosassa entisen Jalasjärven kunnan alueella. Pinta-alaa järvellä on 0,56793 neliökilometriä, ja se on Kyrönjoen valuma-alueen 22. suurin järvi. Järven pinnankorkeus on 142,5 metriä. Vähältä Madesjärveltä lounaaseen sijaitseva Iso Madesjärvi laskee vetensä luomaa pitkin Vähään Madesjärveen. Vähä Madesjärvi laskee vetensä Madesluomaan.


title: Vähä Madesjärvi

text: Järven lounaisrannalla, Kylmälahden rannalla sijaitsee 160-metrinen Madesvuori. Järven itärannalla sijaitsee puolestaan 160 metriä korkea Välivuori. Välivuoren takana sijaitsee Kolhonjärvi.


title: Pensasorneerot

text: Pensasorneerot ("Syndactyla") on orneerojen heimoon kuuluva lintusuku. Sukuun kuuluu 8 lajia.


title: Johann Fischer von Waldheim

text: Johann Gotthelf Fischer von Waldheim (Григорий Иванович Фишер фон Вальдгейм) (13. lokakuuta 1771 Waldheim, Sachsen–18. lokakuuta 1853 Moskova) oli saksalainen eläintieteilijä, paleontologi ja geologi.


title: Johann Fischer von Waldheim

text: Fischerin isä oli pellavankutoja. Fischer kävi koulunsa Mainzissa ja opiskeli lääketiedettä Leipzigissä. Hän matkusti Wieniin ja Pariisiin ystävänsä Alexander von Humboldtin kanssa, ja opiskeli Georges Cuvierin oppilaana. Hän sai professuurin Mainzista.


title: Johann Fischer von Waldheim

text: Vuonna 1804 Fischer sai Moskovasta luonnonhistorian professorin viran ja hänestä tuli Moskovan yliopiston luonnonhistoriallisen museon johtaja. Elokuussa 1805 hän perusti "Société Impériale des Naturalistes de Moscou"-seuran.


title: Johann Fischer von Waldheim

text: Fischer erikoistui selkärangattomien luokitteluun ja hänen suurtyönsä oli "Entomographia Imperii Rossici" (1820-1851). Hän tutki fossiililöytöjä Moskovan lähialueilla. Fischer kuvaili ja nimesi linnuista aropääskykahlaajan suomalaisen Alexander von Nordmannin kunniaksi.


title: Venezuelan ilmavoimat

text: Venezuelan ilmavoimat eli "Aviación Militar Venezolana" (vuosina 1946–2006 "Fuerza Aérea Venezolana" eli FAV) on Venezuelan ilmapuolustuksen runko.


title: Venezuelan ilmavoimat

text: Venezuelan ilmavoimien tausta yltää 10. joulukuuta 1920 asti, jolloin Venezuelan sotilaallinen lentokoulu aloitti toimintansa. Sen lentokalusto oli Farman, Caudron G.3 ja Caudron G.4 -lentokoneita. Toisen maailmansodan jälkeen Yhdysvallat rakensi Venezuelan ilmavoimat antamalla sille ylijäämäkalustoa ja koulutustukea. Virallisesti ilmavoimat syntyivät 22. kesäkuuta 1946. Nykyiset lentotukikohdat rakennettiin 1960-luvulla. Tuolloin hävittäjinä olivat De Havilland Venom, De Havilland Vampire ja F-86. Pommikoneina olivat vanhat B-25 Mitchell -koneet. Venezuelan käyttämä hävittäjätyyppi oli sama kuin Suomenkin, de Havilland D.H.100 Vampire MK.52.


title: Venezuelan ilmavoimat

text: 1970- ja 1980-luvulla öljyviennillä rikastunut maa uudisti ilmavoimiensa lentokoneita, pääkalustoksi tulivat Mirage III ja F-16. Ensimmäiset F-16-koneet tulivat maahan vuonna 1983 Grupo Aéreo de Caza 16 -laivueelle, joka toimii El Libertador -tukikohdassa.


title: Venezuelan ilmavoimat

text: Vuonna 2006 Venezuelan F-16, F-5 ja Mirage -kalusto osallistui Cruzex III -sotaharjoitukseen, joka oli Brasilian, Perun, Chilen, Argentiinan, Uruguain ja Venezuelan sekä Ranskan yhteinen harjoitus.


title: Venezuelan ilmavoimat

text: Ilmavoimat osti 24 Suhoi Su-30 -hävittäjää Venäjältä heinäkuussa 2005, kun Yhdysvallat oli asettanut vientikiellon F-16-lentokoneiden varaosille. Venezuela keskusteli Suhoi Su-35 -hävittäjien ostosta vuonna 2008. Vuonna 2009 Venäjän ilmavoimat ja Venezuelan ilmavoimat pitävät yhteiset sotaharjoitukset.


title: Wolf Kahler

text: Wolf Kahler (s. 3. huhtikuuta 1940 Berliini, Saksa) on saksalainen näyttelijä. Hän on näytellyt muun muassa Kadonneen aarteen metsästäjissä eversti Dietrichiä.


title: Wolf Kahler

text: Kahler esiintyi vuonna 1975 monissa Yhdysvaltojen ja Ison-Britannian filmituotannoissa. Pituutensa (193 cm), vaaleiden hiustensa ja sinisten silmiensä ansiosta hän on esiintynyt usein natsirooleissa. Kahlerin ääni esiintyi myös videopeleissä, esimerkkinä Kaiser Vlad Battalion Warsissa.


title: Wolf Kahler

text: Kahler on esiintynyt myös mainoksissa.


title: Lynne Harvey

text: Lynne "Angel" Harvey os. Cooper (1916 St. Louis, Missouri – 3. toukokuuta 2008) oli yhdysvaltalainen radiotuottaja.


title: Lynne Harvey

text: Lynne Cooper opiskeli St. Louisissa sijaitsevassa Washingtonin yliopistossa englannin kieltä. Vuonna 1939 hän pääsi töihin paikalliselle KXOX-radioasemalle, jossa tapasi tulevan miehensä Paul Harveyn. Paul Harvey antoi jo ensitapaamisella Cooperille lempinimen "Angel". Kahta vuotta myöhemmin pari meni naimisiin, ja he siirtyivät kalamazoolaiselle WKZO-asemalle.


title: Lynne Harvey

text: Lynne Harveyn aloitteesta pariskunta muutti Chicagoon 1944. He pääsivät paikalliselle WENR-asemalle, jossa Paul sai oman iltauutislähetyksensä ja Lynnestä tuli lähetyksen tuottaja, ohjaaja ja käsikirjoittaja. Vuonna 1951 Harveyt pääsivät ABC:lle, jolla he jatkoivat aina Lynne Harveyn kuolemaan asti, jonka jälkeen Paul Harvey jatkoi ohjelman tekoa yksinään.


title: Lynne Harvey

text: Lynne Harvey nimettiin ensimmäisenä tuottajana Radio Hall of Fameen vuonna 1997.


title: Valtarakenne

text: Valtarakenne liittyy seuraaviin käsitteisiin:


title: The Blue Room (EP)

text: The Blue Room on englantilaisen rock-yhtyeen Coldplayn kolmas EP ja ensimmäinen joka julkaistiin levy-yhtiö Parlophonen kautta.


title: The Blue Room (EP)

text: EP:n versio "Don’t Panicista" on erilainen kuin yhtyeen ensimmäisellä studioalbumilla, "Parachutesilla", joka julkaistiin vuonna 2000. Myös EP:n neljäs raita, "High Speed", julkaistiin "Parachutesilla", mutta samana versiona. Kaksi EP:n kappaleista on julkaistu jo aikaisemmin yhtyeen edellisellä EP:llä "Safety": "Bigger Stronger" ja "Such a Rush".


title: The Blue Room (EP)

text: Alkuperäisestä painoksesta tehtiin vain 5 000:n kopion erä, mutta EP uudelleenjulkaistiin vuonna 2001, jolloin erä oli suurempi.


title: John Kricfalusi

text: Michael John Kricfalusi (s. 9. syyskuuta 1955) on kanadalainen animaattori, joka tunnetaan parhaiten animaatiosarja "Ren & Stimpyn" luojana. Hän on käyttänyt myös nimiä John K. ja Raymond Spum.


title: John Kricfalusi

text: Kricfalusi aloitti uransa 1980-luvun alussa Ralph Bakshin kanssa. Hän perusti vuonna 1988 animaatiostudio Spümcøn Jim Smithin kanssa ja loi "Ren & Stimpyn". Spümcø myi "Ren & Stimpyn" Nickelodeonille samana vuonna. Sarjan tuotannosta syntyi kuitenkin riitaa. Kricfalusi ylitti usein sarjan budjetin ja sai harvoin jaksoja valmiiksi määräajan sisällä. Nickelodeon erotti hänet sarjan tuotantoryhmästä vuonna 1992. Sarja lopetettiin 1996. Kricfalusi sai vapaammat kädet aloittaessaan vuonna 2003 enemmän aikuisille suunnatun sarjan "Ren & Stimpy Adult Party Cartoon" Spike TV:lle, mutta se lopetettiin vain kolmen jakson esittämisen jälkeen.


title: John Kricfalusi

text: Vuonna 1997 Kricfalusi loi ensimmäisen vain Internet-levitykseen tarkoitetun animaation "The Goddamn George Liquor Programin". Sarjan jaksot olivat yhden minuutin pituisia.


title: John Kricfalusi

text: Kricfalusi on animoinut myös musiikkivideoita artisteille kuten Björk ja Tenacious D. Hän on myös ohjannut The Rolling Stonesin vuoden 1986 "Harlem Shuffles" -musiikkivideon animaation.


title: Hornan enkelit

text: Hornan enkelit () on Howard Hughesin ohjaama ja tuottama yhdysvaltalainen sotaelokuva vuodelta 1930, jonka pääosissa ovat Jean Harlow, Ben Lyon ja James Hall.


title: Hornan enkelit

text:
Elokuvan käsikirjoituksen laativat Harry Behn, Howard Estabrook ja Joseph Moncure March Marshall Neilanin ja Marchin tarinan pohjalta. "Hornan enkelit" on muuten mustavalkoinen, mutta siinä on noin kymmenen minuutin pituinen kohta, jossa on värit. Elokuva on noin 127 minuutin eli kahden tunnin ja seitsemän minuutin mittainen. "Hornan enkelit" sai ensi-iltansa Yhdysvalloissa 27. toukokuuta vuonna 1930. Suomessa elokuva sai ensi-iltansa reilua vuotta myöhemmin 6. syyskuuta vuonna 1931. United Artists ja The Caddo Company tuottivat elokuvan. Elokuva on Harlowin ensimmäinen pääosa.
"Hornan enkelit" oli vuonna 1930 ehdokkaana parhaan kuvauksen Oscar-palkintoon. Kuvausten aikana kolme lentäjää kuoli. "Hornan enkelit" sijoittuu ensimmäiseen maailmansotaan.


title: 3 Doors Down (albumi)

text: 3 Doors Down on yhdysvaltalaisen 3 Doors Downin albumi, joka julkaistiin 20. toukokuuta 2008. Albumin ensimmäinen single, "It's Not My Time", julkaistiin 19. helmikuuta 2008 ja se on esillä yhtyeen MySpace-profiilissa. Toinen albumin kappaleista, "Citizen/Soldier", julkaistiin jo vuonna 2007 Yhdysvaltain kansalliskaartin värväämiskampanjaa varten. Albumi nousi edeltäjänsä tapaan Billboard 200 -listalle, kun sitä myytiin ensimmäisellä viikolla 154 000 kappaletta. Marraskuuhun 2008 mennessä albumia on myyty 597 788 kappaletta Yhdysvalloissa eli se on myynyt kultaa.


title: Delvaux

text: Delvaux on sukunimi, jonka tunnettuja kantajia ovat:Lisäksi Delvaux voi viitata asteroidiin 1848 Delvaux.


title: Koodaus

text: Koodaus voi viitata termeihin:


title: Jean-François Bernard

text: Jean-François Bernard (s. 2. toukokuuta 1962 Luzy, Ranska) on entinen ranskalainen maantiekilpapyöräilijä. Bernardin kilpaura alkoi vuonna 1984 ranskalaisessa kilpatallissa La Vie Claire.


title: Latvusorneerot

text: Latvusorneerot ("Philydor") on orneerojen heimoon kuuluva lintusuku. Sukuun kuuluu 7 lajia.


title: Hirvijärvi (kylä Jalasjärvellä)

text: Hirvijärvi (myös Hirvikylä) on kylä Kurikassa Etelä-Pohjanmaalla entisen Jalasjärven kunnan alueella. Kylä rajoittuu pohjoisessa Taivalmaahan, lännessä Jalasjärven kirkonkylään ja Keskikylään, etelässä Keskikylään ja Ylivalliin sekä idässä Alavalliiin ja Seinäjoen kaupunkiin.


title: Hirvijärvi (kylä Jalasjärvellä)

text: Kylä on saanut nimensä Hirvijärvi-nimisestä järvestä. Järvi on valtakunnallisesti merkittävä lintuvesi. Järveen laskevat Hirvijoki ja Hirviluoma.


title: Hirvijärvi (kylä Jalasjärvellä)

text: Kesäaikaan Hirvijärvellä voi uida Mäntyrannan uimapaikalla. Kylässä on myös valaistu pururata, jolla on mahdollista lenkkeillä ja hiihtää talvisin. Lisäksi kylässä on pyöräilyreitistö. Hirvijärvellä sijaitsee myös motocross-rata Heittola. Radan ylläpidosta vastaa Jalasjärven moottorikerho Jamoke.


title: Hirvijärvi (kylä Jalasjärvellä)

text: Kylässä toimii Hirvijärven koulu, jossa 53 oppilasta sekä kolme opettajaa, heistä koulunjohtaja on Anna-Maija Koskela (2015).


title: Hirvijärvi (kylä Jalasjärvellä)

text: Hirvikylän ensimmäinen talo oli Marttila, isäntänsä Martti Sipinpojan mukaan. Hän oli Jalasjärven seitsemäs kirjoihin laitettu isäntä, kun hänen talonsa merkittiin verolle vuonna 1561. Seuraavana vuonna Tuomas Tuomaanpoika perusti kylään Komsilan talon, joka autioitui vuonna 1569 kun isäntä muutti uudisviljelijäksi Teuvalle. Pian myös Marttilan isäntä muutti ilmeisesti Kauhajoelle uudisviljelijäksi. Vuodesta 1626 alkaen Matti Heikinpoika alkoi maksaa Kouvon talosta veroa ainoana koko kylässä. Enemmän asukkaita alkoi tulla vasta tervanpolton myötä, jolloin myös Marttila ja Komsi otettiin uudelleen viljelyyn, ja Hirvijärven rannalle perustettiin Ventelän tila.


title: Hirvijärvi (kylä Jalasjärvellä)

text: 1700-luvun alussa syntyi Hirvikylään kolme uudistilaa: Mäntykoski, Taivalkoski ja Kasari, mutta sitten isoviha keskeytti kylän kehittymisen. 1700-luvun puoliväliin menessä olivat syntyneet Ojaniemen, Kohtamäen ja Haapamäen tilat. Vuosisadan lopulla Ruotsin valtiovalta alkoi edistää uudisasutusta niin, että 1800-luvun alkuvuosina taloja oli 15, uusina Huhtakallio, Luokkakallio, Mäntykoski, Taivalmäki, Tuisku, Viinamäki ja Vuorenmaa. 1800-luvun puoliväliin mennessä tilojen jakaminen oli kasvattanut Hirvijärven talojen määrää 38:aan.


title: Hirvijärvi (kylä Jalasjärvellä)

text:
1800-luvun lopulla Hirvikylään perustettiin useita yksityisiä meijereitä, jotka 1907 yhdistyivät Hirvijärven Osuusmeijeriksi.
Tuulimyllyjen lisäksi Hirvijoen koskissa oli monia sahoja ja jauhomyllyjä, joista Mäntykosken Sähkö ja Mylly toi sähkövalon kylään ja Taivalkosken mylly alkoi sotien jälkeen erikoistua talkkunan tuotantoon.


title: Hirvijärvi (kylä Jalasjärvellä)

text: Ensimmäinen kansakoulu Hirvijärvelle saatiin 1891 ja sille oma koulutalo Konimäelle 1895. Vuonna 1901 koulutaloon saatiin kirjasto. Nykyinen Hirvijärven koulu sijaitsee aivan eri paikassa. Enimmillään kylässä oli viisi koulua: Konimäen (1891–), Taivalmäen, Mäntykosken (1922–1976), Viinamäen (1920–1966) ja Komsin (1939–) kansakoulut.


title: Hirvijärvi (kylä Jalasjärvellä)

text: Kieltolain aikana vuonna 1926 Hirvijärven raittiusseura sai oman toimitalon, Joukolan, joka on yhä käytössä, samoin kuin Evankelisen nuorisoliiton 1955 avattu toimitalo. Molemmat yhdistykset ovat olleet tunnettuja etenkin musiikkitoiminnastaan.


title: Kokoonpanopiirustus

text: Kokoonpanopiirustus kuuluu koneenpiirustuksiin. Se esittää laittetta osista ja komponenteista koottuna täysin valmiiksi kasattuna tai räjäytyskuvana. Osat ovat liitetty yhteen joko kiinteillä tai irroitettavilla liitoksilla. Piirustus sisältää osaluettelon, mihin on merkitty osakokoonpano- ja osapiirustusten numerot. Kaikki kuvassa olevat osat ovat numeroituja. Kokoonpanopiirustuksissa näkyy tuotteen pää- ja liitäntämitat, jotta kokoonpano saadaan kasattua oikean kokoisilla työkaluilla ilman osakokoonpanopiirustuksien esille kaivamista. Osien yksityiskohtaisemmat tiedot ovat osakokoonpano- ja osapiirustuksista. Kokoonpanopiirustuksen tavoitteena on kertoa kokoonpanoa suorittavalle henkilölle tarpeeksi selkeästi kokoonpanojärjestyksen ja esittelee tarvittavat osat ja komponentit.


title: Dionysios bar Salibi

text: Dionysios bar Salibi tai Jakob bar Salibi (kuoli 2. marraskuuta 1171) oli 1100-luvun huomattavin länsisyyrialainen kirjoittaja syyrialaisessa kirkossa.


title: Dionysios bar Salibi

text: Hänen nimensä oli alun perin Jakob, mutta hän sai uuden nimen Dionysios tullessaan vihityksi Marašin piispaksi vuonna 1154. Lisäksi hän sai nimen bar Salibi, "ristin poika". Dionysioksen piispakausi oli täynnä poliittisia levottomuuksia, esimerkiksi ristiretkeläisten ja arabien välisiä. Hän myös joutui toisten kristittyjen, armenialaisten vangiksi, mistä vankeudesta hän pakeni ja vetäytyi luostariin.


title: Dionysios bar Salibi

text: Vuonna 1165 hän oli tukemassa kirkon patriarkaksi Mikael Syyrialaista. Tämän seurauksena hän itsekin palasi seurakuntaelämään ja toimi Amidin piispana vuodesta 1166 kuolemaansa 2. marraskuuta 1171 asti.


title: Dionysios bar Salibi

text: Dionysios kirjoitti kommentteja liturgiaan, uskontunnustukseen sekä kappadokialaisten isien, Pseudo-Dionysios Areopagitan, Severos Antiokialaisen, Euagrios Pontoslaisen ja Aristoteleen teoksiin. Hän laati myös teologisia esityksiä esimerkiksi kolminaisuudesta, sakramenteista ja inkarnaatiosta. Lisäksi hän laati apologioita juutalaisia, muslimeja, determinististä filosofiaa, nestoriolaisia ja armenialaisia vastaan. Hänen suurtyönsä oli koko Raamatun kommentaari, johon oli koostettu suuri määrä kreikkalaisten ja syyrialaisten uskonoppineiden opetuksia.


title: Karbapeneemit

text: Karbapeneemit ovat ryhmä beetalaktaameihin kuuluvia antibiootteja. Niiden bakteereja tappava mekanismi perustuu bakteerin soluseinän synteesin estoon. Karbapeneemit tehoavat hyvin laajalti erilaisiin bakteereihin, ja niitä käytetäänkin lähinnä sairaalaympäristössä. Anatomis-terapeuttis-kemiallisessa lääkeluokituksessa karbapeneemit kuuluvat luokkaan J01DH.


title: Karbapeneemit

text: Karbapeneemeihin kuuluvat muun muassa seuraavat lääkeaineet:


title: Tetrasykliini

text: Tetrasykliini on tetrasykliiniryhmään kuuluva antibiootiksi luokiteltava lääkeaine. Se vaikuttaa sitoutumalla bakteerin ribosomin 30S-yksikköön, mikä aiheuttaa bakteerin proteiinisynteesin eston. Tetrasykliiniä käytetään mm. finnitaudin eli aknen hoitoon. Tetrasykliinit ja doksisykliinit ovat myös ainoa hoito hyljekäsisairauteen.


title: Tetrasykliini

text: Ensimmäinen tetrasykliiniryhmän antibiootti nimeltään klooritetrasykliini (CHClNO) keksittiin vuonna 1948, kun yhdysvaltalainen kasvitutkija Benjamin Minge Duggar eristi ainetta "Streptomyces aureofaciens" -bakteerista. Tetrasykliinille saatiin patentti ("US2699054") Yhdysvalloissa vuonna 1955.


title: Tetrasykliini

text: Tetrasykliinin yleisimpiin sivuvaikutuksiin kuuluvat pahoinvointi, oksentelu, ripuli, ruokatorven vauriot ja hammasvauriot. Tetrasykliini voi myös aiheuttaa allergisia ihoreaktioita ja herkistää potilaan ihoa auringonvalolle. Harvinaisimpiin haittavaikutuksiin kuuluvat muun muassa anafylaksia, veren soluarvojen muutokset, pseudomembranoottinen koliitti ja maksatoksisuus. Tetrasykliiniä ei saa käyttää raskauden tai imetyksen aikana eikä nuorilla lapsilla.


title: Luettelo maailman suurimmista kaupunkiseuduista

text: Sama sisältö löytyy sivulta Luettelo suurimmista kaupunkialueista väkiluvun mukaan !


text: Tämä artikkeli on luettelo maailman suurimmista kaupunkiseuduista. Kaupunkiseudut on ryhmitelty suuruusjärjestykseen väkiluvun perusteella.


title: 12. divisioona

text: 12. divisioona (latinan sanasta "divisio", jakaminen) voi tarkoittaa voi tarkoittaa seuraavia asioita:


title: 2 (täsmennyssivu)

text: 2 (kaksi) tarkoittaa seuraavia asioita:


title: Tilly Fleischer

text: Ottilie ("Tilly") Fleischer (2. lokakuuta 1911 Frankfurt am Main – 14. heinäkuuta 2005 Lahr) oli saksalainen yleisurheilija, keihäänheiton olympiavoittaja Berliinissä 1936.


title: Tilly Fleischer

text: Los Angelesin olympialaisissa 1932 Fleischer sai keihäänheitossa pronssia ja sijoittui kiekonheitossa neljänneksi. Neljä vuotta myöhemmin kotikisoissaan Berliinissä hän voitti kultaa keihäässä heittämällä 45,18. Kiekonheittoon hän ei osallistunut. Voittonsa aikaan Fleischer oli 168 cm pitkä ja painoi 66 kg.


title: Akasialepinkäinen

text: Akasialepinkäinen ("Tchagra australis") eli vanhemmalta nimeltään akaasialepinkäinen on laajalti Saharan eteläpuolisessa Afrikassa elävä afrikanlepinkäisiin kuuluva varpuslintu. Se puuttuu vain Kongosta ja muutamalta muulta seudulta. Lajin holotyypin kuvaili Andrew Smith Etelä-Afrikan Kurrichanen pohjoispuolelta 1836.


title: Akasialepinkäinen

text: Akasialepinkäinen kasvaa noin 17 cm pitkäksi. Linnun vatsa ja selkä ovat väriltään vaaleanruskeat. Siivet ovat punaruskeammat. Päässä on mustareunainen valkea silmäkulmajuova. Pyrstö on pitkä.


title: Akasialepinkäinen

text: Akasialepinkäinen elää metsissä ja pensaikkomailla pääosin aluskasvillisuuden seassa. Erityisesti laji pitää akaasian ja muiden leveälehtisten puiden muodostamista tiheiköistä. Laji ei yleensä elä yli 1 500 metrin korkeudessa ja puuttuu myös alueilta, joiden vuotuinen sademäärä on alle 20 cm


title: Akasialepinkäinen

text: Akasialepinkäiset elävät pääasiassa yksin tai pareittain. . Naaras munii 2–4 munaa syys-maaliskuussa.


title: Halina Konopacka

text: Halina Konopacka (11. marraskuuta 1900 Rawa Mazowiecka, Puola — 28. tammikuuta 1989 Daytona Beach, Florida, Yhdysvallat), oli puolalainen kiekonheittäjä, olympiavoittaja Amsterdamissa 1928.


title: Halina Konopacka

text: Konopacka rikkoi kiekonheiton maailmanennätyksen 1926 tuloksella 34,15, mutta menetti sen vielä samana vuonna. Seuraavana vuonna hän valtasi ennätyksen takaisin heittämällä 39,18. Amsterdamin olympialaisissa Konopacka voitti kiekonheiton tuloksella 39,62, joka oli taas uusi maailmanennätys. Konopacka oli ensimmäinen puolalainen olympiavoittaja ja ensimmäinen yleisurheilun naisolympiavoittaja, koska naisten yleisurheilu oli ensi kertaa olympiaohjelmassa Amsterdamissa ja kiekkokilpailu oli naisten ensimmäinen finaali.


title: Halina Konopacka

text: Urheilu-uransa lopetettuaan hän elätti itsensä kirjoittamisella ja eli Yhdysvalloissa toisen maailmansodan jälkeen.


title: Maritza Martén

text: Maritza Martén García (s. 17. elokuuta 1963 Havanna) on entinen kuubalainen kiekonheittäjä, olympiavoittaja Barcelonassa 1992.


title: Maritza Martén

text: Martén voitti vuonna 1987 Pan-Amerikan kisat, mutta jäi MM-kisoissa yhdeksänneksi. Soulin olympialaisiin hän ei päässyt, koska Kuuba ei osallistunut niihin. Tokion MM-kisoissa 1991 Martén epäonnistui finaalissa jääden kymmenenneksi.


title: Maritza Martén

text: Marténin paras vuosi oli 1992, jolloin hän voitti ensin olympiakultaa tuloksella 70,06, sitten maailmancupin tuloksella 69,30 sekä heitti ennätyksensä 70,68.


title: Maritza Martén

text: Stuttgartin MM-kisoissa 1993 Martén jäi neljänneksi, samoin Göteborgin MM-kisoissa 1995. Vuonna 1995 hän uusi Pan-Amerikan kisojen voittonsa, mutta jäi Atlantan olympialaisissa 1996 kuudenneksitoista.


title: Leena Peltola

text:
Leena Liisa Töllevi Peltola (ent. Savolainen, o.s. Wallenius; 16. marraskuuta 1921 Rovaniemi – 27. marraskuuta 2008 Helsinki) oli suomalainen kuvataidealan vaikuttaja.
Peltola opiskeli taidehistoriaa Helsingin yliopistossa vuodesta 1945 ja valmistui filosofian kandidaatiksi 1949. Hän oli Ateneumin taidemuseon palveluksessa 1952–1985, josta viimeiset viisitoista vuotta apulaisintendenttinä (apulaisjohtajana).


title: Leena Peltola

text: Urallaan Peltola toimi useiden säätiöiden taideasiantuntijana sekä kirjoitti suuren määrän artikkeleita ja taiteilijakirjojen ja näyttelyluetteloiden tekstejä. Hänelle myönnettiin vuonna 1989 professorin arvonimi ja 1999 Lapin yliopistosta kunniaprofessorin arvo merkittävästä työstä Rovaniemen ja koko Lapin kuvataide-elämän hyväksi sekä Jenny ja Antti Wihurin rahaston kunniapalkinto vuonna 1992.


title: Jalkaväkirykmentti 11

text: Jalkaväkirykmentti 11 tarkoittaa seuraavia asioita:


title: Mildred Natwick

text: Mildred Natwick (19. kesäkuuta 1905, Baltimore, Maryland – 25. lokakuuta 1994, New York City, New York, Yhdysvallat) oli yhdysvaltalainen näyttelijä ja Oscar-ehdokas. Hänet tunnetaan muun muassa elokuvista "Blithe Spirit" (1956), "Paljain jaloin puistossa" (1967) ja minisarjasta "The Snoop Sisters" (1973), josta hän voitti Emmy-palkinnon. Natwick teki myös kolme pientä, mutta merkittävää osaa John Fordin klassikkoelokuvissa: "Pako yli aavikon" (1948), "Keltainen nauha" (1948) ja "Vaitelias mies" (1952). Hän teki viimeisen elokuvaroolinsa vuoden 1988 elokuvassa "Valheet ja viettelijät".


title: Mildred Natwick

text: Mildred Natwick kuoli syöpään 89-vuotiaana.


title: Suolavero

text: Suolavero on historiallinen vero, jota valtio kantoi ruokasuolan kulutuksesta. Sen muotoja olivat tuottajilta kannettava tuotantovero, suolatulli ja suolamonopoli. Suolaa on verotettu jo antiikin Kreikassa ja Roomassa, ja sitä on pidetty menneinä vuosisatoina sopivana verotuksen kohteena suolan käytön yleisyyden ja välttämättömyyden vuoksi. Suolan verottaminen rasitti kuitenkin köyhiä enemmän kuin varakkaita.


title: Suolavero

text: Tuotantoveroa ja suolatullia on käytetty esimerkiksi Alankomaissa, Ranskassa ja Saksassa. Suomessa on ollut käytössä suolatulli. Samoin on tapahtunut Espanjassa, Norjassa, Portugalissa, Tanskassa, Venäjällä ja Yhdysvalloissa. Kaikissa näissä maissa on verotettu vain ihmisten käyttämää suolaa. Muu suola on ollut verosta vapaata ja se on tehty ihmisille kelpaamattomaksi denaturoimalla.


title: Suolavero

text: Suolamonopoli on vanha ja yleisesti käytössä ollut suolaverotuksen muoto. Siinä valtiolla oli yksinoikeus suolan tuottamiseen eli sillä oli tuotantomonopoli tai sillä oli yksinoikeus suolakaupan harjoittamiseen, kauppamonopoli, tai valtiolla oli yksinoikeus kumpaiseenkin eli sillä oli täysmonopoli. Monopolin avulla valtio poisti vapaan kilpailun ja se voi näin yksin määrätä suolan hinnan. Kauppamonopolissa valtiolla oli yksinoikeus suolan maahantuontiin. Valtion myydessä suolaa tukkukauppiaille se lisäsi hintaan suolaveron osuuden. Seuraavaksi vero siirtyi jälleenmyyjän ja lopulta kuluttajan maksettavaksi.


title: Suolavero

text: Suolan täysmonopoli on ollut käytössä Italiassa, Itävalta-Unkarissa, Kreikassa ja Romaniassa. Kauppamonopolia on käytetty Serbiassa, Sveitsissä ja Turkissa.


title: Suolavero

text: Suolakonskription vallitessa jokaisen talouden oli ostettava henkilömäärän mukaan säädetty määrä suolaa valtion varastosta. Tällainen vero on ollut esimerkiksi Ranskassa käytössä ollut "gabelle", jonka Filip VI otti käyttöön vuonna 1343. Tämä raskas ja siksi hyvin vihattu vero oli Ranskassa voimassa vuoteen 1790.


title: Kari Juva

text: Kari Juhani Juva (ent. Orkamaa; 5. tammikuuta 1939 Helsinki – 21. huhtikuuta 2014 Espoo) oli suomalainen kuvanveistäjä, taidemaalari ja piirtäjä. Hän sai professorin arvonimen 2009. Juva tunnetaan varsinkin monumentaaliveistoksista. Pegasokset ja ratsut yleensä ovat yleisiä aiheita Juvan teoksissa.


title: Kari Juva

text: Juva vietti lapsuuden ja nuoruuden Pyhäjoella, Raahessa ja Iisalmessa. Hän opiskeli Taideteollisessa oppilaitoksessa Helsingissä 1961-1964 ja opetti siellä myöhemmin.


title: Kari Juva

text: Juvan julkisia veistoksia ja monumentteja on näkyvillä paikoilla monissa Suomen kaupungeissa. Tunnetuimpia ovat Helsingin kaupunginteatterin "Thalia ja Pegasos" ja Hämeentiellä Helsingin Kalliossa sijaitseva "Tannerin portti". Juvan töistä koostuva veistospuisto perustettiin Raaheen kesällä 2008. Raatihuoneenpuistoon rakennettuun veistospuistoon sijoitettiin 19 teosta.


title: Kari Juva

text: Kari Juva oli naimisissa kuvataiteilija Seija Juvan kanssa.


title: Marcus O’Sullivan

text: Marcus O'Sullivan (s. 22. joulukuuta 1961 Cork) on entinen irlantilainen keskimatkojen juoksija, 1 500 metrin kolminkertainen sisäratojen maailmanmestari.


title: Marcus O’Sullivan

text: O'Sullivan eteni välieriin Los Angelesin olympialaisissa 1984. Seuraavana talvena hän saavutti Pireuksen EM-hallikisoissa hopeaa 1 500 metrillä José Luis Gonzálezin jälkeen ajalla 3.39,75 . Stuttgartin EM-kilpailuissa 1986 hän sijoittui samalla matkalla kuudenneksi.


title: Marcus O’Sullivan

text: O'Sullivan voitti sisäratojen maailmanmestaruuden 1 500 metrillä Indianapolisissa 1987 ajalla 3.39,04 kukistaen José Manuel Abascalin yhdeksällä sadasosasekunnilla . Rooman MM-kilpailuissa hän karsiutui samalla matkalla välierissä ja sijoittui Soulin olympialaisissa 1988 kahdeksanneksi. Budapestin MM-hallikisoissa 1989 O'Sullivan uusi 1 500 metrin maailmanmestaruutensa ajalla 3.36,64. Splitin EM-kilpailuissa 1990 hän keskeytti 5000 metrin kilpailun.


title: Marcus O’Sullivan

text: O'Sullivan sijoittui Sevillan MM-hallikilpailuissa 1991 neljänneksi 1 500 metrillä, mutta putosi Barcelonan olympialaisissa 1992 samalla matkalla välierissä. Hän voitti kolmannen kerran 1 500 metrin sisäratojen maailmanmestaruuden Torontossa 1993: hän juoksi ajan 3.45,00 ja kukisti David Strangin kolmella kymmenesosasekunnilla. Sisäratojen MM-kilpailuissa Barcelonassa 1995 hän sijoittui 1 500 metrillä kymmenenneksi.


title: Marcus O’Sullivan

text: O'Sullivan rikkoi 1 500 metrin sisäratojen maailmanennätyksen kahdesti: hän juoksi ajan 3.35,6 vuonna 1988 ja 3.35,4 seuraavana vuonna . Lisäksi hän juoksi Eamonn Coghlanin, Frank O'Maran ja Ray Flynnin kanssa edelleen voimassa olevan 4 × mailin maailmanennätyksen 15.49,08 Dublinissa elokuussa 1985 . O'Sullivanista tuli helmikuussa 1998 kolmas urheilija, joka juoksi haamumailin sata kertaa , kaikkiaan hän rikkoi neljän minuutin rajan maililla 101 kertaa.


title: Läntinen kristikunta

text: Läntinen kristikunta on yhteisnimitys niille kristillisille kirkoille, joiden historialliset juuret ovat roomalaiskatolisessa perinteessä eivätkä itäisessä ortodoksisessa eli bysanttilaisessa perinteessä. Läntiseen kristikuntaan kuuluvat roomalaiskatolisen kirkon ohella kaikki protestanttiset kirkot.


title: Läntinen kristikunta

text: Läntisiä kirkkoja yhdistää − ja toisaalta erottaa idän kirkoista − muun muassa pääsiäisen ajankohdan määräytyminen sekä Nikean uskontunnustukseen tehty niin kutsuttu Filioque-lisäys ("ja Pojasta"), joka sinetöi idän ja lännen kirkon eron vuonna 1054. Osa protestanttisista kirkoista on säilyttänyt toisia enemmän Rooman kirkon perinteitä kuten jumalanpalveluksen ja kirkkovuoden elementtejä.


title: Desperado

text: Desperado voi viitata seuraaviin asioihin:


title: Tapaen taistelu

text: Tapaen taisteluiksi kutsutaan kolmea taistelua, jotka käytiin Tapaessa, Daakiassa ensimmäisellä ja toisella vuosisadalla jaa.:


title: Ingrid Becker

text: Ingrid Mickler-Becker (s. 26. syyskuuta 1942 Geseke, Westfalen), on entinen saksalainen yleisurheilija, kaksinkertainen olympiavoittaja.


title: Ingrid Becker

text: Becker kävi uransa aikana peräti neljät olympiakisat. Ensimmäisen kerran hän kilpaili arvokisoissa Rooman olympialaisissa 1960, jolloin hän sijoittui korkeushypyssä yhdeksänneksi.


title: Ingrid Becker

text: Seuraavan kahdeksan vuoden ajan hän kilpaili kohtalaisella menestyksellä eri lajeissa ilman suurvoittoja. EM-Belgradissa 1962 hän oli neljäs viisiottelussa, Tokion olympialaisissa 1964 neljäs pituudessa ja kahdeksas viisiottelussa, EM-Budapestissa 1966 hän karsiutui pituusfinaalissa.


title: Ingrid Becker

text: Mexico Cityn olympialaisissa 1968 Becker saavutti vihdoin täysosuman voitettuaan kultaa viisiottelussa. Ratkaiseva tekijä oli kaatosateessa hypätty korkeustulos 171. Lisäksi Becker oli kuudes sekä pituushypyssä että pikaviestissä.


title: Ingrid Becker

text: Ateenan EM-kisoissa 1969 Saksa boikotoi yksilölajeja Jürgen Mayn poissulkemisen takia, joten Becker joutui tyytymään viestipronssiin. Helsingin EM-kisoissa 1971 hän keräsi - nyt avioliiton myötä uudella nimellä Mickler - suurimman mitalisaaliinsa: kultaa pituudessa viimeisellä hypyllä, kultaa pikaviestissä ja hopeaa 100 metrillä. Viisiotteluun hän ei osallistunut.


title: Ingrid Becker

text: Viimeiset arvokisansa Becker-Mickler kävi kotikentällään Münchenin olympialaisissa. Hän jäi pituuskarsinnassa ilman tulosta, mutta voitti kultaa pikaviestissä uudella maailmanennätysajalla 42,81.


title: Ingrid Becker

text: Myöhemmin Becker-Mickler meni mukaan politiikkaan CDU:n jäsenenä ja hänestä tuli Rheinland-Pfalzin osavaltion hallituksen ministeri 1990, mutta joutui luopumaan paikastaan puolueen hävittyä vaalit 1991. Hän on myös Saksan kansallisen olympiakomitean jäsen.


title: Enkelit ja demonit (elokuva)

text: Enkelit ja demonit () on Dan Brownin samannimiseen kirjaan perustuva elokuva, joka tuli ensi-iltaan 13. toukokuuta 2009. Filmi on jatkoa elokuvalle "Da Vinci -koodi". Tom Hanksin esittämä sankarihahmo selvittelee siinä Illuminatin salaliittohankkeita.


title: Enkelit ja demonit (elokuva)

text: Elokuvan on ohjannut Ron Howard ja käsikirjoituksesta vastaavat Akiva Goldsman ja David Koepp.


title: Enkelit ja demonit (elokuva)

text: Elokuva on osittain kuvattu Euroopan hiukkasfysiikan tutkimuskeskus CERNissä Genevessä. Monet Rooman nähtävyydet, kuten Vatikaani ja Sikstuksen kappeli, Piazza Navona ja lukuisat kirkot, ovat elokuvassa keskeisessä osassa. Vatikaani tosin asetti tekijöille kuvausrajoituksia. Ohjaaja Howardin mukaan Vatikaani pyrki estämään kuvaukset Rooman kirkoissa. Vatikaani kiisti tämän ja väitti Howardin pyrkivän hankkimaan väitteillään julkisuutta filmille.


title: Enkelit ja demonit (elokuva)

text: Elokuvan alussa Euroopan hiukkasfysiikan tutkimuskeskuksessa valmistetaan katolisen Isä Silvanon läsnä ollessa antimateriaa, mutta sitä sisältävä säiliö varastetaan ja Silvano murhataan.


title: Enkelit ja demonit (elokuva)

text: Katolisen kirkon surressa Paavi Pius XVI:n kuolemaa Vatikaanivaltio valmistautuu konklaaviin, jossa valitaan seuraava paavi. Camerlengo Patrick McKenna ottaa väliaikaisesti Vatikaanin käskyvallan itselleen, kirkon uskollisten jäsenten matkatessa Pietarinaukiolle odottamaan vaalin tulosta. Asioihin sekaantuu kuitenkin ikivanha Katolisen kirkon valtaa ja oppeja vastustava salaseura Illuminatit, jotka kaappaavat 'preferitit' (neljä paavinvalinnan suosikkia) ennen kuin konklaavi eristäytyy tekemään päätöksensä. Vatikaani kutsuu symbologi Robert Langdonin Harvardin yliopistosta ja Vittoria Vetran CERNistä auttamaan Illuminatien uhkan selvittämisessä, preferitien pelastamisessa ja antimateriaa säiliössä ylläpitävän akun ehtyessä uhkaavan räjähdyksen estämisessä. Langdon kuuntelee yhdessä Sveitsiläiskaartin komentajien, Vetran ja camerlengon kanssa Illuminateja palvelevan salamurhaajan viestin, jossa tämä kertoo tappavansa kello 20:stä lähtien tunnin välein kaikki neljä siepattua kardinaalia neljällä "Valaistuksen alttarilla", ja että tasan keskiyöllä Vatikaanin alle piilotettu antimateria räjähtää tuhoten koko Vatikaanin ja osan Roomasta. Kukaan ei tiedä "Valaistuksen alttareiden" sijaintia, joten Sveitsiläiskaarti ei voi pelastaa preferitejä, pidättää salamurhaajaa, eikä saada tältä selville antimaterian sijoituspaikkaa.


title: Enkelit ja demonit (elokuva)

text: Vetra soittaa Sveitsiin saadakseen itselleen Isä Silvanon päiväkirjat, toivoen niistä ilmenevän henkilön nimen, jolle Silvano kertoi antimateriakokeilusta. Langdon vaatii päästä Vatikaanin salaisiin arkistoihin nähdäkseen alkuperäisen kappaleen Galileo Galilein kielletystä kirjasta. Käyttäen kirjasta saatuja vihjeitä, Langdon, Vetra, tarkastaja Ernesto Olivetti ja luutnantti Valenti kiirehtivät ensimmäiselle "Valaistuksen alttarille" (Chigin kappeli), josta he löytävät ensimmäisen kardinaalin, kardinaali Ebnerin, tapettuna tunkemalla multaa kurkkuun, rottien syömänä ja sana "Earth" (Maa) rintaan poltettuna. Langdon saa selville seuraavan alttarin sijainnin (Pietarinaukio) ja saapuu sinne vain todistaakseen toisen kardinaalin, kardinaali Lamassén, kuolemaa keuhkot puhkottuina ja sana "Air" (Ilma) ruumiiseen poltettuna. Vetran tutkiessa Silvanon päiväkirjaa Langdon ja sveitsiläiskaartilaiset paikantavat kolmannen kirkon (Santa Maria della Vittoria) ja yrittävät pelastaa kolmatta kardinaalia, kardinaali Guideraa, palamasta hengiltä. Kesken kaiken salamurhaaja ilmestyy yllättäen paikalle ja tappaa niin Valentin kuin Olivettin sekä loput kaartilaiset, jotka yrittävät pelastaa Guideran pois liekkien ulottuvilta, mutta Langdon onnistuu pakenemaan. Kardinaali menehtyy liekkeihin sana "Fire" (Tuli) vartaloonsa poltettuna.


title: Enkelit ja demonit (elokuva)

text: Paettuaan Langdon taivuttelee kaksi carabinieriä kuljettamaan hänet viimeiselle kirkolle, "Veden alttarille", mutta salamurhaaja tappaa carabinierit ja pudottaa neljännen kardinaalin, kardinaali Baggian, Neljän joen lähteeseen ketjuihin sidottuna ja sanalla "Water" (Vesi) poltettuna. Langdon kuitenkin pelastaa kardinaalin, joka kertoo hänelle Illuminatien piilopaikan sijainnin: Castel Sant'Angelo. Carabinierit, Vatikaanin santarmisto ja Sveitsiläiskaarti lähestyvät paikkaa etsiäkseen varastetun antimaterian. He löytävät salamurhaajan käyttämän pakettiauton sekä kahden carabinierin ruumiit umpikujalta näyttävässä paikassa. He lähtevät tutkimaan linnaa, mutta Langdon ja Vetra löytävät salakäytävän Vatikaaniin. Edelleen he löytävät merkin, jossa on kaksi ristikkäistä avainta, paavin symboli. Tajuttuaan, että merkki on tarkoitettu camerlengo McKennalle, he yrittävät soittaa tälle ja varoittaa tätä, mutta salamurhaaja tulee estämään heitä. Hän kuitenkin säästää Langdonin ja Vetran hengen, sillä he ovat aseettomia eikä salamurhaajalle ole maksettu heidän tappamisestaan. Salamurhaaja myös paljastaa, että hän sai käskynsä katolisesta kirkosta. Salamurhaaja poistuu ja menee pakettiautolle, johon hänen palkkionsa pitäisi olla piilotettuna, mutta hänen käynnistäessään auton siinä oleva pommi räjähtää ja salamurhaaja saa surmansa.


title: Enkelit ja demonit (elokuva)

text: Langdon ja Vetra menevät pikavauhtia salakäytävää myöten Vatikaaniin pelastamaan camerlengo McKennaa. He murtautuvat sveitsiläiskaartilaisten kanssa camerlengon toimistoon ja löytävät tämän maasta ristikkäisten avainten symboli rintaansa poltettuna vieressään Sveitsiläiskaartin komentaja Richter, jolla on ase kädessään. Vartijat tappavat Richterin pelastaakseen camerlengon, mutta kuolemaisillaan oleva Richter ehtii kuitenkin antaa Langdonille toimistonsa avaimen. Camerlengo, Langdon, Vetra ja Sveitsiläiskaartin vartijat saavat selville varastetun antimaterian piilopaikan. Heidän löytäessään sen säiliön akku on aivan loppumaisillaan ja tappava räjähdys vain minuuttien päässä. Camerlengo, joka on entinen lentäjä, sieppaa antimaterian ja ottaa helikopterin nousten sillä kirkon yläpuolelle. Sitten hän aktivoi autopilotin ja pakenee koneesta laskuvarjon avulla. Muutaman sekunnin kuluttua pommi räjähtää vahingoittamatta vakavasti Vatikaania ja camerlengo laskeutuu sankarina väkijoukkoon. Kardinaalit harkitsevat hänen valitsemistaan paaviksi.


title: Enkelit ja demonit (elokuva)

text: Samaan aikaa Langdon ja Vetra käyttävät Richterin avainta ja näkevät turvakameran taltioiman videon, josta näkyy, että paavin ja preferitien murhien sekä antimaterian ryöstön takana olikin camerlengo McKenna eivätkä Illuminatit. Videossa näkyy myös, että Richterin yrittäessä pidättää McKennan tämä polttaa itseensä ristikkäisten avainten polttomerkin. Tämän jälkeen camerlengo väittää sisään ryntääville, että komentaja on Illuminatien jäsen. Langdon näyttää videon kardinaaleille ja camerlengon tajuttua paljastuneensa hän polttaa itsensä yhden Pietarinkirkon 99 lampun öljyllä.


title: Enkelit ja demonit (elokuva)

text: Vatikaani ilmoittaa julkisuuteen, että camerlengo kuoli laskuvarjohypyssään saamiinsa sisäisiin vammoihin ja että hänet kanonisoitaisiin. Kardinaalit valitsevat hukkumasta pelastuneen kardinaali Baggian uudeksi paaviksi, joka päättää ottaa itselleen nimen Luukas ja uudeksi camerlengoksi kardinaali Straussin. Uusi camerlengo kiittää Robert Langdonia Vatikaanin ja uuden paavin pelastamisesta ja sen kunniaksi lainaa Langdonille Galileon teoksen "Diagramma Veritas" sillä ehdolla, että testamentissaan Langdon palauttaa sen Vatikaanille. Elokuva loppuu uuden paavin kävellessä ulos parvekkeelle väkijoukon hurratessa Pietarinaukiolla.


title: Enkelit ja demonit (elokuva)

text: Vatikaani pitää elokuvaa kaupallisena ja epätarkkana kuvauksena kirkosta. Suomen Katolisen tiedotuskeskuksen johtaja Marko Tervaportti luonnehti elokuvan faktatietoutta ”karmaisevan huonoksi”. Vatikaanin puolivirallinen sanomalehti "L'Osservatore Romano" luonnehti elokuvaa ”harmittomaksi viihteeksi” ja ehdotti kirkolle uutta esiintymistapaa tiedotusvälineissä, sen sijaan että se pitää Dan Brownin kaltaisten kirjailijoiden menestystä uhkana.


title: Enkelit ja demonit (elokuva)

text: Uusisuomi.fi:n kriitikko Mikko Piela arvioi "Enkeleiden ja demonien" olevan hyvä Rooman turistimainos ja kohtalainen jännäri, mutta ei juuri muuta.


title: Feitin–Thompsonin lause

text: Feitin–Thompsonin lause on ryhmäteorian lause, joka yleistää merkittävästi Burnsiden lausetta. Feitin–Thompsonin lauseen mukaan jokainen paritonta kertalukua oleva äärellinen ryhmä on ratkeava. Sen todistivat Walter Feit ja John Griggs Thompson.


title: Bionic Woman (televisiosarja)

text: Bionic Woman on yhdysvaltalainen David Eickin luoma scifisarja. Se on uudennettu versio 1970-luvun menestyssarjasta "The Bionic Woman".


title: Bionic Woman (televisiosarja)

text: Sarjan esittäminen aloitetiin Yhdysvalloissa NBC-kanavalla syyskuuta 2007. Suomessa sarjaa on voinut seurata Subin kanavalla.


title: Bionic Woman (televisiosarja)

text: San Franciscossa nuorena naispuolisena baarimikkona toimiva Jaime Sommers (Michelle Ryan) yrittää elättää pikkusiskoaan Beccaa heidän vanhempiensa kuoltua ennenaikaisesti. Jaime joutuu kuitenkin auto-onnettomuuteen ja hänen poikaystävänsä Will Anthros käyttää työpaikkansa salaista ja vasta kokeellista teknologiaa pelastaakseen tyttöystävänsä hengen.


title: Bionic Woman (televisiosarja)

text: Jaime huomaa nopeasti, ettei elämä ole normaalia häneen asennettujen bionisten jalkojen, oikean käden ja silmän kanssa.


title: Bionic Woman (televisiosarja)

text: Alkuvaikeuksien jälkeen Jaime menee työskentelemään hänen henkensä pelastaneeseen Berkut Group organisaatioon.


title: Bionic Woman (televisiosarja)

text: Vuonna 2002 USA Network kertoi valinneen Jennifer Anistonin uuteen "The Bionic Woman" nimeä kantavan televisiosarjaan. Projekti ei koskaan edennyt tuotantoon asti.


title: Bionic Woman (televisiosarja)

text: Vuonna 2006 NBC Universal ilmoitti herättävänsä "Bionic Womanin" eloon. Taisteluplaneetta Galactican vastaavana tuottajana tunnettu David Eick kiinnitettiin täysin uudennetun sarjan tuottajaksi.


title: Bionic Woman (televisiosarja)

text: "The Hollywood Reporter" kertoi tammikuussa 2007 NBC:n tilanneen tunnin mittaisen pilottijakson sarjalle. Myöhemmin toukokuussa NBC vahvisti tilanneensa ensimmäisen kauden.


title: Bionic Woman (televisiosarja)

text: Sarjaa kuvattiin kahdeksan jaksoa Vancouverissa vuonna 2007, kunnes käsikirjoittajien lakko laittoi sen tauolle. Myöhemmin ilmoitettiin, ettei sarjaa jatketa lakon loputtua.


title: Bionic Woman (televisiosarja)

text: Uudistetussa sarjassa on paljon eroavaisuuksia alkuperäiseen verrattuna. Alkuperäinen "The Bionic Woman" pohjautui Martin Caidinin romaaniin "Cyborg" ja siitä tehtyyn televisiosarjaan "Kuuden miljoonan dollarin mies", eikä niihin ole oikeuksia uuden sarjan tuottajilla.


title: Gliadiini

text: Gliadiini on viljoissa esiintyvä glykoproteiini, joka voi aiheuttaa joillekin keliakiareaktion ohutsuolessa. Gliadiinin CAS-numero on 9007-90-3.


title: Erlang (täsmennyssivu)

text: Erlang tarkoittaa seuraavia asioita:


title: Mary Peters

text: Mary Peters (s. 6. heinäkuuta 1939 Halewood, Merseyside) on brittiläinen yleisurheilija, viisiottelun olympiavoittaja Münchenissä 1972.


title: Mary Peters

text: Peters syntyi Englannissa, mutta muutti Ballymenaan, Pohjois-Irlantiiin 11-vuotiaana. Nykyään hän asuu Belfastin lähellä ja edusti Pohjois-Irlantia Kansainyhteisön kisoissa vuosina 1958–1974 viidesti voittaen kaksi kultaa viisiottelussa sekä yhden kullan ja yhden hopean kuulantyönnössä.


title: Mary Peters

text: Peters sijoittui Belgradin EM-kisoissa 1962 viisiottelussa viidenneksi (4 586 pistettä) ja Tokion olympialaisissa 1964 neljänneksi (4 797 pistettä). Budapestin EM-kisoihin 1966 hän osallistui kuulantyöntäjänä, mutta jäi yhdenneksitoista. Méxicon olympialaisissa hän oli jälleen mukana viisiottelussa sijoittuen yhdeksänneksi (4 803 pistettä). Vuosien 1969 ja 1971 EM-kisoihin hän ei osallistunut, mutta voitti kuulantyönnön ja viisiottelun kansainyhteisön kisoissa 1970.


title: Mary Peters

text: Münchenin olympialaisissa 1972 Peters otteli elämänsä sarjan ja voitti olympiakultaa uudistuneen pistetaulukon ME-tuloksella 4 801. Voiton ratkaisivat kuulatulos 16,20 m ja korkeuden 182 cm. Sadan metrin aitajuoksussa Petersin tulos oli 13,29 s, pituushypyssä 598 cm ja 200 metrin juoksussa 24,08 s. Heide Rosendahl hävisi vain 10 pistettä, joten juoksemalla sekunnin kymmenyksen hitaammin viimeisessä lajissa 200 metrillä Peters olisi jäänyt hopealle.


title: Mary Peters

text: Peters voitti vielä 1974 Kansainyhteisön mestaruuden ja päätti sitten uransa osallistumatta saman vuoden EM-kisoihin. Moskovan olympialaisissa hän toimi Ison-Britannian naisjoukkueen johtajana.


title: Mary Peters

text: Vuonna 1990 Peters sai arvokkaan OBE-kunniamerkin. Pohjois-Irlannin tärkein yleisurheilustadion Belfastin lähellä on nimeltään "Mary Peters Track" hänen kunniakseen.


title: Meistriliiga (jääkiekko)

text: Meistriliiga (kaudella 2017–2018 Nordic Power Hokiliiga, kaudesta 2018–2019 Coolbet Hokiliiga) on jääkiekon korkein sarjataso Virossa. Sarja on perustettu vuonna 1934. Välillä siinä on pelannut kuusikin joukkuetta samalla kaudella, mutta kaudesta 2015–2016 alkaen joukkueita on ollut vain neljä.


title: Meistriliiga (jääkiekko)

text: Aluksi toiminta oli katkonaista: Vain vuosina 1934, 1936, 1937, 1939 ja 1940 jaettin kultamitalit. Näillä kausilla ei kuitenkaan jaettu pronssimitaleita. Sitten Neuvostoliitto miehitti Viron. Jääkiekkotoiminta käynnistyi kuitenkin uudelleen, ja vuonna 1946 sarja pelattiin jälleen. Tuosta kaudesta alkaen pelattiin kulta-, hopea- sekä pronssimitaleista.


title: Meistriliiga (jääkiekko)

text: Viron itsenäistyttyä uudelleen sarja jatkui keskeytyksittä. Kaudella 2016–2017 mestaruuden voitti otteluvoitoin 1–3 Narva PSK, ja HC Viking jäi hopealle.


title: Meistriliiga (jääkiekko)

text: Kaudella 2017–2018 mestaruuden voitti otteluvoitoin 3–1 HC Viking, ja Tartu Kalev Välk jäi hopealle. Pronssia sai HC Vipers voitettuaan pronssiottelussa Narva PSK:n maalein 5–6.


title: Joensuu-palkinto

text: Joensuu-palkinnon myöntää Joensuun kaupunki yhdelle tai useammalle ansioituneelle henkilölle tai yhteisölle ansiokkaasta toiminnasta kaupungin tunnetuksi tekemisessä kansallisella tai kansainvälisellä tasolla tai muusta toiminnasta kaupungin hyväksi.


title: Joensuu-palkinto

text: Vuonna 1990 voimaan tulleiden sääntöjen mukaan Joensuu-palkinto jaetaan joka toinen vuosi enintään sen suuruisena kuinkaupunginvaltuusto on sen kulloinkin talousarviossa vahvistanut. Erityisestä syystä palkinto voidaan jakaa myös välivuotena.


title: Joensuu-palkinto

text: Palkinnon saajan valitsee kaupunginhallitus. Palkinnon jakopäivä on Joensuun kaupungin perustamispäivänä eli marraskuun 29. päivänä.


title: Ousmane Bangoura

text: Ousmane Bangoura (s. 1. joulukuuta 1979) on guinealainen jalkapalloilija.


title: Ousmane Bangoura

text: Bangoura pelasi urallaan ranskalaisessa Chamois Niortais FC:ssä, belgialaisessa R. Charleroi SC:ssä ja kiinalaisessa Shenyang Gindessa. Hän on myös pelannut Guinean maajoukkueessa 37 maaottelua ja oli mukana joukkueessa 2006 Afrikan-mestaruuskisoissa, joissa Guinea pääsi puolivälieriin asti.


title: Ousmane Bangoura

text: Bangoura sokeutui toisesta silmästään 7. heinäkuuta 2006 pelatussa Kiinan Superliigan ottelussa vastustajan nappulan osuttua siihen. Silmä onnistuttiin pelastamaan, mutta sen näkökykyä ei.


title: Ibrahim el-Bahri

text: Ibrahim el-Bahri ("myös Brahim El Bahri", , s. 26. maaliskuuta 1986 Rabat, Marokko) on marokkolainen jalkapalloilija, pelipaikaltaan keskikenttäpelaaja. Hän pelaa Marokon pääsarjassa FUS de Rabatissa.


title: Ibrahim el-Bahri

text: El-Bahri aloitti uransa kotimaassaan Marokossa FAR Rabatin joukkueessa, jossa hän voitti muun muassa kaksi liigamestaruutta ennen siirtymistään Ranskaan Le Mansin riveihin. Ura Ranskassa on toistaiseksi alkanut heikosti, sillä el-Bahri on pelannut vain kolme ottelua.


title: Ibrahim el-Bahri

text: Kesällä 2011 el-Bahri palasi takaisin Marokkoon FUS de Rabatin riveihin.


title: Ibrahim el-Bahri

text: El Bahri pelasi ensimmäisen maaottelunsa 7. kesäkuuta 2008 Mauritaniaa vastaan. Yhteensä hän on edustanut Marokkoa 2 ottelun verran.


title: Proton Saga

text: Proton Saga on malesialaisen autonvalmistajan Protonin ensimmäinen automalli. Se perustuu Mitsubishi Lanceriin. Saga esiteltiin vuonna 1985. Saga on Proton pisimpään tuotannossa oleva malli, se on tuotannossa edelleen.


title: Proton Saga

text: Ennen Sagan tuotannon aloittamista järjestettiin kilpailu, jossa tarkoituksena oli valita ensimmäiselle kansalliselle autolle nimi. Saga-nimeä ehdottanut Ismail Jaafar voitti kilpailun. Kun häneltä kysyttiin, miksi hän valitsi juuri nimen Saga, hän vastasi, että "saga" ("Abrus precatorius") on eräänlainen pehmeä ja hauras, mutta silti tuottava siemen, jota tavataan yleisesti Malesiassa, ja että Sagan 1,3-litrainen moottori on yhtä vahva kuin tuon tarinan siemen.


title: Proton Saga

text:
Ensimmäinen Saga joka tuli ulos tuotantolinjalta, vietiin Malesian kansalliseen museoon symbolina Malesian autoteollisuuden alkamisesta.
Aikaisemmat Saga-mallit toimivat SOHC 8-venttiilisellä neljän sylinterin moottorilla, joka oli peräisin Mitsubishiltä. Se oli saatavilla sekä 1,5- että 1,3 litraisena. Molemmat moottorit olivat saatavana 5-vaihteisena manuaalivaihteistona, mutta 3-vaihteinen automaatti oli saatavana 1,5 litran moottorilla vasta vuonna 1987.


title: Proton Saga

text: Sagaa tarjottiin neliovisena sedanina, mutta myöhemmin mallistoon lisättiin myös viistoperä variantti, joka esiteltiin vuonna 1988 nimellä Proton Knight, myöhemmin tunnettiin nimellä Saga Aeroback. Knight oli tarkoitettu Euroopan markkinoille, kun taas viistoperä oli suositumpi Isossa-Britanniassa.


title: Proton Saga

text: Vuonna 1989 Sagaa myytiin Britanniaan iskulauseella ”japanilainen teknologia, malesialainen tyyli”. Siitä lähtien Britannialla on ollut suuri osa Protonien viennistä. Saga-nimeä ei käytetty, vaan auto tunnettiin vain nimillä Proton 1,3 tai Proton 1,5.


title: Proton Saga

text: Vuonna 1991 mallistoa on tarkistettu ottamalla käyttöön 12-venttiiliset Megavalve moottorit, mikä lisäsi tehoa 56 kilowattiin (entisestä 53 kilowatista) 8-venttiilisessä 1,3 litran moottorissa, ja 1,5 litran moottorissa teho nousi 67 kilowattiin. Takaturvavyöt ja kolmas jarruvalo asennettiin tästä lähtien vakiona.


title: Proton Saga

text: Vuonna 1992 Sagalle tehtiin kasvojenkohotus, ja sen nimi muutettiin pidemmäksi "Proton Saga Iswara"ksi (tunnetaan myös lyhyemmällä nimellä "Proton Iswara", tästä huolimatta kyseessä on Saga). Muutokset sisälsivät pienemmät ajovalot, muovipuskurit, värjätyt ovenkahvat, sivulistat, takavalojen syvänteet ja rekisterikilpi oli siirretty puskuriin. Tätä mallia käytetään Malesiassa yleisesti taksina, ja osa malliston autoista on muunnettu maakaasuajoneuvoiksi.


title: Proton Saga

text: Autoja viedään Singaporeen ja Isoon-Britanniaan, ja näihin vientiautoihin on lisätty monipisteruiskutus ja katalysaattori EU-normien täyttämiseksi. Tämä malli tunnettiin Isossa-Britanniassa nimellä Proton MPi. Uuden Proton Personan esittely vuonna 1993 korvasi useita Sagan tapaisia mallejea Ison-Britannian valikoimassa ja tämä jatkui, kunnes koko valikoima korvattiin vuonna 1996.


title: Proton Saga

text: Ollakseen kilpailukykyinen toista malesialaista autonvalmistajaa Peroduaa vastaan Proton lanseerasi vuonna 2001 erikoismallin Saga Iswara Sport, joka perustui Saga Aerobackiin. Se sisälsi muun muassa metallisen takasiivekkeen, Altezza-valot sekä uuden korin. Se oli saatavana vain hopean värisenä, 1,3-litraisella moottorilla ja manuaalisella vaihteistolla. Alkuperäinen Saga Aeroback oli edelleen saatavana 1,5-litraisella moottorilla.


title: Proton Saga

text: Vaikka Aerobackiin tehtiin edelleen muutoksia kunnes siitä tuli Saga LMST vuonna 2003, Sedan variantti pysyi myynnissä edelleen normaalisti.


title: Proton Saga

text: Vuonna 2003 Iswaralle tehtiin toinen kasvojenkohotus ja se uudelleennimettiin takaisin Sagaksi. Sisätiloihin tuli ovipaneelit ja kojetaulu, jossa oli digitaalinen näyttö, joka koostui matkamittarista, lämpötilamittarista ja polttoainemittarista. Samalla ulkoasuun tuli uudet ajovalot sekä takavalot, värikoodatut puskurit sekä peruutuspeilit. Proton palasi 1,3 litraiseen kaasuttimella toimivaan moottoriin, ja siihen oli asennettu uusi pakosarja, mikä lisäsi sen tehoa 63 kilowattiin. Sitä on saatavilla vain 5-vaihteisena manuaalina.


title: Proton Saga

text: 5. maaliskuuta 2007 Proton käynnisti 50. itsenäisyyspäivän juhlavuosi mainoskampanjan. Muun muassa Justin Timberlaken hitistä Sexyback oli tehty käännös, jossa sanoitukset oli muutettu muotoon "Aeroback". Mainoskampanja oli tarkoitettu tukemaan Malesian 50. itsenäisyyspäivää ja kiittämään Sagan asiakkaita heidän tuestaan, koska Proton Saga oli ensimmäinen malesialainen auto. Sinä vuonna Proton Saga tuli toiseksi parhaimpana myyntiautona heti Perodua MyVin takana. Se oli parhaiten myyty sedan auto Malesiassa, yli 15 000 auton tilauksella.


title: Proton Saga

text: Tammikuun 18. päivänä vuonna 2008 paljasti Sagan seuraajan. Säilyttäen Sagan nimen uusi auto on alkuperäistä suunnittelua, ja se perustuu venytetylle Proton Savvyn alustalle. Uusi malli kehitetään yhteistyössä Korean LG CNS ja Lotus tekniikan kanssa. Tämä malli mahdollistaa sen, että Proton on vahvoilla sen kotimarkkinoilla. Uutta Proton Sagaa ei ole suunniteltu vietäväksi Yhdysvaltoihin, mutta sitä aiotaan viedä Kaakkois-Aasiaan, Kiinaan, Intiaan ja Australiaan.


title: Proton Saga

text: Helmikuussa 2008 autosta oli tehty jo yli 23 000 varausta. Toimitusaika oli siksi venynyt jopa yli viiteen kuukauteen.


title: Proton Saga

text: Toisen sukupolven Proton Saga on voittanut Autocar ASEAN Vuoden auto 2008 -tittelin pieni sedan/viistoperä luokassa.


title: Proton Saga

text: Sagaa on saatavana kolmea eri varustelutasoa, joista valittavana on sekä manuaalinen että automaattinen vaihteisto, alkaen perusvarustellusta N mallista täysin varusteltuun M malliin asti. Proton kutsuu uutta Sagaa "kansalaisten autoksi".


title: Proton Saga

text: Matkatavaratilan tilavuus on noin 143 litraa. Koska uuden Sagan, samoin kuin sen edeltäjän, odotetaan olevan taksikäytössä, sen maakaasusäiliö on suunniteltu niin, ettei se vie matkatavaratilaa. Autossa on tilaa viidelle aikuiselle ja sen sisätilat ovat suuremmat kuin vanhassa Sagassa.


title: La Línea de la Concepción

text: La Línea de la Concepción (yleensä vain La Línea) on kaupunki Campo de Gibraltarin comarcassa Cádizin maakunnassa Andalusian itsehallintoalueella Espanjassa. Kaupungin pinta-ala on 19,27 neliökilometriä ja asukkaita siellä on 63 278 (2016). Väestötiheys on noin 3300 asukasta neliökilometrillä.


title: La Línea de la Concepción

text: Kaupunki sijaitsee Gibraltarinlahden rannalla, San Roquen kaupungin ja Britannian hallinnassa olevan merentakaisen alueen, Gibraltarin välissä.


title: La Línea de la Concepción

text: Kaupungissa käsitellään vihanneksia ja hedelmiä, jotka sitten myydään Gibraltarilla. Lisäksi kaupungissa valmistetaan muun muassa likööriä ja korkkia. La Línea de la Concepciónissa sijaitsee kansallinen sotilastukikohta.


title: La Línea de la Concepción

text: Kaupungin nimi juontuu sanasta "línea", joka tarkoittaa "linjaa" eli rajalinjaa, joka erottaa Espanjan Gibraltarista.


title: Irish Ice Hockey League

text: Irish Ice Hockey League on Irlannin jääkiekon korkein sarjataso. Virallinen liiga on perustettu vuonna 2007, mutta Irlannissa on ollut amatööriliigatoimintaa jo 1980-luvun alkupuolelta lähtien.


title: Badr al-Kaddouri

text: Badr al-Kaddouri ("myös Badr El Kaddouri", , s. 31. tammikuuta 1981 Casablanca, Marokko) on marokkolainen jalkapalloilija, pelipaikaltaan vasen laitapuolustaja. Hän edustaa Ukrainan valioliigassa Dynamo Kiovaa.


title: Badr al-Kaddouri

text: Al-Kaddouri aloitti uransa Wydad Casablancassa, josta hän siirtyi kahden kauden jälkeen Ukrainaan Dynamo Kiovaan vuonna 2002. Al-Kaddouri siirtyi 1. syyskuuta 2011 lainasopimuksella Skotlantiin Celticin riveihin. Lopulta helmikuussa 2012 al-Kaddouri palasi takaisin Dynamo Kiovaan.


title: Asentohoito

text: Asentohoito voi tarkoittaa seuraavia:


title: Thibron

text: Thibron voi tarkoittaa seuraavia:


title: Erste Liga (jääkiekko)

text: Erste Liga on ylikansallinen jääkiekkosarja, jossa pelaa joukkueita Unkarista, Romaniasta ja Slovakiasta. Se on samalla yhdistynyt Unkarin ja Romanian jääkiekon pääsarja. Kaudella 2013–14 sarjassa pelaa neljä unkarilaista, kaksi romanialaista ja yksi slovakialainen joukkue. Erste Ligalla on oma erillinen mestaruutensa, mutta tämän lisäksi romanialaisten ja unkarilaisten joukkueiden keskinäisten otteluiden perusteella kilpaillaan kummankin maan omasta mestaruudesta.


title: Erste Liga (jääkiekko)

text: Runkosarja pelataan nelinkertaisena sarjana, jonka jälkeen neljä parasta joukkuetta jatkaa pudotuspeleihin. Välieristä selviää jatkoon kahdella voitolla, mutta mestaruuden voittamiseen tarvitaan kolme voittoa.


title: SpeedStep

text: SpeedStep on kauppanimi Intelin kehittämille virransäästöteknologioille (speedstep 1, 2, ja 3). Niitä käytetään tietyissä Intelin prosessoreissa vaikuttamaan prosessorin kellotaajuuteen, virrankulutukseen ja sitä kautta lämmöntuottoon.


title: SpeedStep

text:
V 1.1 tuli Pentium 3 prosessoreiden loppuvaiheessa
V 2.1 hyödynnettiin pentium 3 prosessoreiden kannettaviin suunnatuissa versioissa.
V 2.2 hyödynnettiin pentium 4 prosessoreiden kannettaviin suunnatuissa versioissa.
V 3.1 (EIST hyödynnettiin ensimmäisen ja toisen sukupolven pentium M suorittimissa. (Baniath ja Donian ytimelliset, hyödyntävät Centrino alustaa)


title: Scottish National League

text: Scottish National League on Skotlannin toiseksi korkein sarjataso jääkiekossa. Sarjassa pelaa 9 joukkuetta, jotka ovat ylempien sarjatasojen kakkos- tai farmijoukkueita.


title: Johan Kerrman

text: Johan (Jami) Fredrik Kerrman () oli suomalainen jääkärivänrikki. Hänen vanhempansa olivat seppä Fredrik Kerrman ja Vilhelmiina Väänänen. Hänet vihittiin avioliittoon vuonna 1927 Hilja Regina Ritarin kanssa.


title: Johan Kerrman

text: Kerrman kävi kuusi luokkaa Vaasan suomalaisesta reaalilyseota ja Tiedonantokurssi Mikkelissä ja Santahaminassa vuonna 1919 sekä suojeluskuntien voimistelunjohtajakurssin Kuopiossa vuonna 1921 ja paikallispäällikkökurssin Karstulassa vuonna 1922.


title: Johan Kerrman

text: Kerrman työskenteli lehtimiehenä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 29. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Johan Kerrman

text: Kerrman saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 7. jääkäripataljoonan konekiväärikomppaniaan, josta hänet siirrettiin 8. maaliskuuta 1918 alkaen 9. jääkäripataljoonaan ja edelleen 14. huhtikuuta 1918 alkaen 6. Jääkärirykmentin 18. jääkäripataljoonan konekiväärikomppaniaan. Hän otti osaa sisällissodan taisteluihin Ilveksessä, Hotakassa ja Muolaalla sekä etenemiseen Viipurin-Pietarin rautatielle.


title: Johan Kerrman

text: Kerrman palveli sisällissodan jälkeen joukkueenjohtajana 6. Jääkärirykmentistä muodostetussa Jääkäripataljoona 6:ssa, joka tunnettiin myöhemmin nimillä Jääkäripataljoona 3., Kajaanin sissipataljoona ja Pohjanmaan jääkäripataljoona. Hänet siirrettiin 1. toukokuuta 1919 alkaen Keski-Suomen rykmenttiin, mistä hänet komennettiin 1. toukokuuta 1919 koulutus- ja tiedonantoupseeriksi Terijoen rajavartiopataljoonaan. Terijoella hän oli 27. lokakuuta 1919 asti. Kerrman erosi armeijasta 17. joulukuuta 1919 ja siirtyi Suojeluskuntajärjestön palvelukseen ja hänet sijoitettiin paikallispäälliköksi Joensuun suojeluskuntaan. Joensuun suojeluskuntapiirin virkaa tekeväksi päälliköksi hänet siirrettiin 1. kesäkuuta 1920. Kuopion maalaiskunnan suojeluskunnan paikallispäälliköksi hänet nimitettiin 1. helmikuuta 1921 ja toimi tehtävässä 15. huhtikuuta 1922 saakka, jolloin hän erosi suojeluskuntajärjestöstä ja siirtyi lehtimieheksi ensin Helsinkiin ja myöhemmin Vaasaan.


title: Hyppyhämähäkit

text: Hyppyhämähäkit ("Salticidae") on hämähäkkien lahkon suurin heimo. Sen 553 sukuun kuuluu yli 5000 lajia, mikä vastaa noin 13 % koko maailman tunnetuista hämähäkkilajeista.


title: Hyppyhämähäkit

text: Hyppyhämähäkeillä on helposti tunnistettava ruumiinrakenne sillä eturuumiin etuosa on tylppä, ja eturuumis muistuttaakin katkaistua kartiota. Ruumis on muodoltaan pitkänomainen, ja verraten lyhyet jalat antavat eläimestä hieman pönäkän vaikutelman. Useimmat lajit ovat lyhyen karvan peittämiä. Valtaosa hyppyhämähäkkilajeista elää trooppisilla vyöhykkeillä, mutta niitä esiintyy myös lauhkeammilla alueilla, ja jopa korkealla vuoristoissa; esimerkiksi pieni "Euophrys omnisuperstes" elää Himalajan rinteillä 6700 metrin korkeudelle saakka saalistaen ilmavirtojen laaksoista nostamia hyönteisiä.


title: Hyppyhämähäkit

text: Silmät ovat huomattavan suuret ja onkin arvioitu, että hyppyhämähäkeillä on kaikista niveljalkaisista paras näköaisti. Fysiologisten kokeiden perusteella hyppyhämähäkeillä on tetrakromaattinen värinäkö ja ne kykenevät näkemään myös valon polarisaation. Näköaistin käsittely viekin suuren osan näiden eläinten aivokapasiteetista. Pään etuosan suurilla pistesilmillä on tarkka mutta kapea näkökenttä, jota pienemmät silmät kuitenkin levittävät. Hyppyhämähäkit kykenevät suuntaamaan katseensa eri suuntiin siirtämällä silmän takaosan verkkokalvoa. Näin ne saavat laajemman näkökentän kuin silmän rakenne muutoin sallisi. Hyppyhämähäkit myös näkevät UVB-säteilyn aallonpituuksia.


title: Hyppyhämähäkit

text: Hyppyhämähäkit eroavat muista hämähäkeistä myös siinä, että ne kiinnittävät huomiota ihmisen kaltaisiin kookkaisiin kohteisiin ja seuraavat aktiivisesti ympäröiviä tapahtumia. Liikkuvan kohteen lähestyessä hämähäkki ei juokse karkuun vaan kääntyy katsomaan lähestyjää ja usein vielä kohottaa eturuumiinsa saadakseen paremman näkyvyyden. Tarvittaessa hämähäkki poistuu takaperin hyppien.


title: Hyppyhämähäkit

text: Hyppyhämähäkkien saalistustapa on heimon nimen mukainen. Ne eivät kudo verkkoa vaan havaitessaan saaliin hämähäkki lähestyy sitä hiipimällä kunnes hyppää saaliin kimppuun ja lamauttaa sen puremallaan välittömästi. Hyppyhämähäkit käyttävät kuitenkin seittiä "turvaköytenä", jonka varaan hämähäkki jää roikkumaan esimerkiksi hyökätessään pystysuoralla seinällä olevan saaliin kimppuun. Hyppymekanismi ei perustu hyppivien hyönteisten tapaan lihasvoimaan vaan hämähäkki ojentaa raajansa salamannopeasti muuttamalla ruumiinnesteensä painetta. Hämähäkki kykenee tyypillisesti hyppäämään 20–60 kertaa oman pituutensa. Hydraulinen hyppymekanismi on melko yksinkertainen muunnelma hämähäkkien normaalista kävelymekanismista ja vaikka hyppyhämähäkit ovatkin kehittäneet sen lahkon sisällä huippuunsa, myös esimerkiksi monet juoksu- ja suppilohämähäkit osaavat tarvittaessa hypätä.


title: Hyppyhämähäkit

text: Saalistuskäyttäytymisensä vuoksi hyppyhämähäkit ovat päiväaktiivisia ja ne viihtyvät avoimilla paikoilla, kuten seinillä ja kivetyksillä, minkä vuoksi niitä on helppo löytää. Yöpymistä ja nahanluontia varten ne rakentavat seitistä eräänlaisen majan.


title: Hyppyhämähäkit

text: Suvun "Rhagoletis" hedelmäkärpäset jäljittelevät ulkonäöltään hyppyhämähäkkejä.


title: Word of Mouf

text: Word of Mouf on rap-artisti Ludacrisin toinen studioalbumi, vuodelta 2000. Albumin tuotti Def Jam Recordings. Ilmestyttyään albumi sijoittui Billboard 200 -listan 3. sijalle myyden 281,000 kappaletta ilmestymisviikollaan. Heinäkuussa 2009 albumia oli myyty Yhdysvalloissa 3,616,000 kappaletta. Se oli myös ehdolla Grammygaalassa vuonna 2003 "parhaana rap albumina" ("Best Rap Album"), mutta se hävisi Eminemin The Eminem Showlle.


title: Europa Point

text: Europa Point (myös Great Europa Point, ) on Britannian merentakaisen alueen Gibraltarin eteläisin paikka. Myös Gibraltarinvuori päättyy Europa Pointissa. Europa Pointista on selkeällä säällä mahdollista nähdä Gibraltarinsalmen toisella puolella Pohjois-Afrikassa sijaitsevat Ceutan Espanjalle kuuluva kaupunki ja Marokolle kuuluvat Rif-vuoret sekä Gibraltarinlahden ja kaupungit sen rannalla.


title: Europa Point

text: Europa Pointissa on kolme merkittävää rakennusta: Ibrahim-al-Ibrahim-moskeija, roomalaiskatolinen 1400-luvulla perustettu Shrine of Our Lady of Europe -pyhäkkö sekä vuosina 1838–1841 rakennettu majakka. Moskeija on lahja Saudi-Arabian kuningas Fahdilta.


title: Europa Point

text: Aikaisemmin Europa Point oli yhteydessä Gibraltarinvuoren itäpuolelle, jossa muun muassa Sandy Bay ja Catalan Bay sijaitsevat, Dudley Ward Tunnel -nimisellä tunnelilla. Vuonna 2002 sattuneen kivivyöryn vuoksi tunneli suljettiin.


title: Europa Point

text: Irtolastialus M/S "Fedra" ajautui lokakuussa 2008 päin Europa Pointia ja halkesi kahtia.


title: Suojaava yhdennäköisyys

text: Suojaava yhdennäköisyys tarkoittaa sitä, että eläin muistuttaa väriltään tai muodoltaan ympäristöön siten, että vihollinen ei huomaa tai pääse yllättämään sitä. Sen erikoistapaus on mimikry.


title: Asentohoito (lukivaikeus)

text: Asentohoito on lukivaikeuden hoitomuoto, jossa lukunopeuden ja -tarkkuuden parantamiseksi annetaan asentohuimaukseen tarkoitettua hoitoa. Ajatuksen on kehittänyt suomalainen korvalääkäri Tapani Rahko, jonka mukaan lukivaikeudella ja hyvänlaatuisella asentohuimauksella on yhteinen aiheuttaja: sisäkorvan tasapainoelimen kalkkihiutaleet (otoliitit), jotka ovat siirtyneet pois paikaltaan. Vaivaa hoidetaan liikuttamalla päätä siten, että kalkkihiutaleet asettuvat takaisin oikealle paikalleen.


title: Asentohoito (lukivaikeus)

text: Apulaisprofessori, dosentti Tapani Rahko oli erikoistunut hyvänlaatuisen asentohuimauksen hoitoon ja tutkimukseen uransa aikana Tampereen yliopistollisessa keskussairaalassa (TaYS). Hän huomasi, että useilla hänen huimauspotilaistaan oli myös lukivaikeutta. Hyvänlaatuinen asentohuimaus on melko yleinen vaiva, jota pidetään pääosin vaarattomana ja harmittomana. Rahkon tutkimukset osoittivat, että myös lapset kärsivät hyvänlaatuisesta asentohuimauksesta, mutta sitä ei pystytty diagnosoimaan kovin helposti. Lievänä hyvänlaatuinen asentohuimaus saattaa näkyä esimerkiksi lukivaikeutena. Rahkon kehittämää asentohoitosarjaa testattiin Tampereella ns. ReadingOCI -projektissa vuosina 2009-2014, jolloin hoidettiin satoja lapsia Tampereen ja lähialueiden kouluissa.


title: Asentohoito (lukivaikeus)

text: Potilas voidaan diagnosoida Rahkon WRW-testillä (walk-rotate-walk), jossa potilas kävelee muutaman askeleen suoraan eteenpäin ja kääntyy sitten 180° ja kävelee takaisin alkupisteeseen. Testissä tarkkaillaan potilaan kykyä hallita tasapainoaan käännöksissä ja yhdellä jalalla, sekä kykyä hahmottaa suuntia.


title: Asentohoito (lukivaikeus)

text: Hoitona käytetään asentohoitosarjaa, jossa käsitellään molemmin puolin sisäkorvan kaikki kolme kaarikäytävää. Yhden asentohoitosarjan kolmesta ns. manööveristä Rahko on muokannut itse, "Rahkon manööveri". Kyseessä on ylimpään kaarikäytävään kohdistuva asentohoitomanööveri. Aiemmat manööverit, jotka kohdistuivat tähän kaarikäytävään olivat hankalia potilaalle suorittaa. Rahko kehitti tavan, jolla kaarikäytävä saatiin valutettua helpommin, ja kuinka potilas pystyisi tekemään sen myös itsenäisesti kotona, makuulla ja kylkiasennossa. Siinä potilas muun muassa makaa kyljellään roikottaen päätään reunan yli ja nousee sitten istumaan käsinojalliseen tuoliin.


title: Asentohoito (lukivaikeus)

text: Tapani Rahkon asentohoito on saanut huomiota valtakunnallisessa mediassa, kuten Yle TV1:n asiaohjelmissa. Rahko on kirjoittanut asentohoidostaan myös oppimisvaikeuksisten ja fysioterapeuttien yhdistysjulkaisuissa. "Suomen Lääkärilehti" julkaisi vuonna 2003 Rahkon tutkimusartikkelin "Lukemisvaikeudet ja silmien ohjausliikkeiden häiriö. Alustavia lupaavia tuloksia näkökyvyn ja lukunopeuden parantamiseksi".


title: Asentohoito (lukivaikeus)

text: Vuonna 2006 Israelin Bar-Ilan yliopiston aivotutkimuslaboratorion johtaja Ronit Ram-Tsur vahvisti tutkimusryhmänsä kanssa mittauksilla Rahkon vuonna 2003 esittämät tulokset, että lukihäiriöisillä ihmisillä oli pääsääntöisesti epätarkkuutta silmän nopeiden liikkeiden hallinnassa.


title: Asentohoito (lukivaikeus)

text: Vuonna 2007 "Helsingin Sanomat" julkaisi artikkelin oppimisvaikeuksiin tarkoitetuista huuhaahoidoista. Sen mukaan asentohoidolla ei ole lukivaikeuskuntoutuksessa tieteellistä pohjaa: "Kuvaus ei vastaa tieteen käsitystä lukivaikeudesta eikä sen hoidosta. Perustuu mahdollisesti lumevaikutukseen tai liikunnasta aiheutuvaan vireyden kohentumiseen." (HS:n arkistosta ei löytynyt kyseistä artikkelia)


title: Salibandyliigan kausi 2003–2004

text: Kausi 2003–2004 oli salibandyliigan 18. kausi. Miesten mestaruuden voitti SSV ja naisten mestaruuden VFT.


title: Salibandyliigan kausi 2003–2004

text: Suomen mestaruuden voitti SSV voittamalla finaaleissa Josban, joka jäi hopealle. Pronssille sijoittui runkosarjan voittanut Oilers. Runkosarjan pistepörssin voitti Oilerssin Tero Karppanen tehden 33 pelaamassa ottelussa 85 pistettä, joista 59 maalia ja 26 maaliin johtanutta syöttöä. Pudotuspelien pistepörssin voitti SSV:n Markus Neimo tehden 12 ottelussa 24 pistettä, joista 19 maalia ja 5 syöttöä.


title: Salibandyliigan kausi 2003–2004

text: Suomen mestaruuden naisissa voitti VFT voittamalla finaaleissa Erä III:n, joka jäi hopealle. Pronssille sijoittui Tampereen Classic. Runkosarjan pistepörssin voitti toista kertaa peräkkäin Classicin Petra Mäntynen tehden tehden 20 pelaamassa ottelussa 67 pistettä, joista 40 maalia ja 27 maaliin johtanutta syöttöä. Pudotuspelien pistepörssin voitti VFT:n Tuulia Karvonen tehden 10 ottelussa 18 pistettä, joista 8 maalia ja 10 syöttöä.


title: Andrzej Zieliński

text: Andrzej Zieliński (s. 20. elokuuta 1936) on entinen puolalainen pikajuoksija ja olympiamitalisti.


title: Andrzej Zieliński

text: Zieliński juoksi Belgradin EM-kilpailuissa 1962 kolmannen osuuden 4 × 100 metrin viestissä, jossa Puolan joukkue saavutti hopeaa ajalla 39,5 s. Tokion 1964 olympialaisissa hän juoksi viestissä avausosuuden ja saavutti hopeaa ajalla 39,3 s.


title: Jalkaväkirykmentti 11 (talvisota)

text: Jalkaväkirykmentti 11 eli Ässärykmentti eli Sörkan rykmentti oli helsinkiläisistä Sörnäisten ja Kallion kaupunginosien reserviläisistä koottu rykmentti talvisodassa.


title: Jalkaväkirykmentti 11 (talvisota)

text: Sen kunniaksi pystytettiin Ässärykmentin muistomerkki Kallioon Alli Tryggin puistoon 13. lokakuuta 1940. Kalliossa sijaitsee myös Ässänrinne niminen katu, joka sijaitsee kyseisen puiston lounaislaidalla alkaen Hämeentiestä ja päättyen Torkkelinkatuun.


title: Jalkaväkirykmentti 11 (talvisota)

text: Jalkaväkirykmentti 11 perustettiin 13. - 18. lokakuuta 1939 Helsingissä.


title: Jalkaväkirykmentti 11 (talvisota)

text: Jalkaväkirykmentti 11 keskitettiin 19. lokakuuta 1939 Johanneksen alueelle osaksi 4. divisioonan puolustusryhmitystä. II pataljoonan tehtävänä Kuolemajärven lohkoa, III pataljoona oli divisioonan reservinä. Loppuosa rykmentistä ryhmitettiin alueelle Lipola-Ojala päätoimintasuuntanaan Karhulan lohko.


title: Unkarilainen mytologia

text: Unkarilainen mytologia kertoo hunnien ja madjaarien alkuperästä ja ennen kristinuskon tuloa vallinneista uskomuksista. Suuri osa unkarilaisista kastettiin kristinuskoon Tapani I:n valtakaudella vuoden 1000 jälkeen. Unkarilaisessa mytologiassa maailmankaikkeus on jakaantunut kolmeen osaan: ylämaailmaan, jossa jumalat asuvat, keskimaailmaan, joka on ihmisen tuntema maailma, ja alamaailmaan. Maailman keskipisteessä on maailmanpuu, Világfa, jonka latvus kannattelee ylämaailmaa, juuret ovat alamaailmassa ja runko on keskimaailman keskus. Taivas oli suuri teltta jota maailmanpuun oksat kannattelivat, tähdet olivat reikiä telttakankaassa ja Aurinko ja Kuu sijaitsivat ylämaailmassa taivaan teltan sisällä.


title: Wiesław Maniak

text: Wiesław Maniak (22. toukokuuta 1938 – 29. kesäkuuta 1982) oli puolalainen pikajuoksija ja olympiamitalisti.


title: Wiesław Maniak

text: Maniak sijoittui Tokion 1964 olympialaisissa 100 metrin juoksussa neljänneksi ajalla 10,4 s sekä juoksi kolmannen osuuden 4 × 100 metrin viestissä, jossa Puolan joukkue saavutti hopeaa ajalla 39,3 s. Budapestin EM-kilpailuissa 1966 hän voitti 100 metrillä kultaa ajalla 10,5 s. Méxicon 1968 olympialaisissa hän karsiutui 100 metrin alkuerissä ja juoksi ensimmäisen osuuden viestissä, jossa Puola sijoittui kahdeksanneksi ajalla 39,2 s.


title: Siegrun Siegl

text: Siegrun Siegl (s. 29. lokakuuta 1954 Apolda) on entinen itäsaksalainen yleisurheilija, viisiottelun olympiavoittaja Montréalissa 1976.


title: Siegrun Siegl

text: Sigrun Siegl kilpaili Rooman EM-kisoissa 1974 tyttönimellään Thon sijoittuen viidenneksi viisiottelussa. Keväällä 1976 hän paransi pituushyppyennätystään lähes puoli metriä tehden uuden maailmanennätyksen 699.


title: Siegrun Siegl

text: Montréalin olympialaisissa Siegl ei kuitenkaan pituushypyssä onnistunut, vaan jäi neljänneksi tuloksella 659 - vain sentin päähän pronssista. Viisiottelussa kilpailu oli äärimmäisen tasainen. Kolmen lajin jälkeen Siegl oli vasta yhdeksäs, mutta oli sitten pituushypyssä paras nousten seitsemänneksi ennen viimeistä lajia, kuitenkin vain 70 pisteen päähän kärjestä. Viimeisen lajin, 200 metriä, Siegl voitti. Lopputuloksissa Itä-Saksa saavutti kolmoisvoiton Sieglin ja Christine Laserin pistemäärän ollessa 4 745 ja Burglinde Pollakin vain viisi pistettä perässä. Kulta meni Sieglille, koska hän voitti Laserin keskinäisten lajivoittojen vertailussa 3 - 2. Tämä oli naisyleisurheilun ensimmäinen kolmoisvoitto olympialaisissa sitten Helsingin olympialaisten kiekonheiton.


title: Siegrun Siegl

text: Tämän jälkeen Siegl keskittyi pelkästään pituushyppyyn. Hän voitti hallikisoissa Euroopan mestaruuden 1979 ja tuli Moskovan olympialaisissa viidenneksi.


title: Siegrun Siegl

text: Seuratasolla hän edusti koko uransa ajan SC Turbine Erfurtia.


title: Ashley Argota

text: Ashley Argota (s. 9. tammikuuta 1993 Redlands, Kalifornia, Yhdysvallat) on yhdysvaltalainen näyttelijä ja laulaja. Hän näytteli tyttöä nimeltä Lulu vuosina 2008–2011 esitetyssä televisiosarjassa "True Jackson, VP".


title: Marian Dudziak

text: Marian Dudziak (s. 2. helmikuuta 1941) on entinen puolalainen pikajuoksija ja olympiamitalisti.


title: Marian Dudziak

text: Dudziak juoksi Tokion 1964 olympialaisissa neljännen osuuden 4 × 100 metrin viestissä, jossa Puolan joukkue saavutti hopeaa ajalla 39,3 s. Budapestin EM-kilpailuissa 1966 hän saavutti 200 metrin juoksussa hopeaa ajalla 21,0 s. Sisäratojen EM-kilpailuissa Madridissa 1968 hän saavutti hopeaa 1+2+3+4 kierroksen viestissä, jossa hän juoksi yhden kierroksen osuuden. Méxicon 1968 olympialaisissa hän oli 100 metrillä paras puolalainen mutta karsiutui toisissa alkuerissä. Viestissä hän juoksi ankkuriosuuden ja toi Puolan maaliin kahdeksantena ajalla 39,2 s. Helsingin EM-kilpailuissa 1971 hän juoksi viestissä jälleen ankkurina, kun Puola saavutti hopeaa ajalla 39,7 s.


title: Nadežda Tkatšenko

text: Nadežda Vladimirovna Tkatšenko (, s. 19. syyskuuta 1948 Krementšuk, Ukrainan SNT, Neuvostoliitto) on yleisurheilija, viisiottelun olympiavoittaja Moskovassa 1980 ja Euroopan-mestari Roomassa 1974.


title: Nadežda Tkatšenko

text: Tkatšenko aloitti huippu-uransa viisiottelussa sijoittumalla yhdeksänneksi Münchenin olympialaisissa. Kaksi vuotta myöhemmin Rooman EM-kisoissa hän voitti kultaa tuloksella 4 776. Montréalin olympialaisissa Tkatšenko johti ennen viimeistä lajia mutta jäi viidenneksi. Tkatšenko teki Lillessä 18. syyskuuta 1977 uuden viisiottelun maailmanennätyksen tuloksella 4839.


title: Nadežda Tkatšenko

text: Prahan EM-kisoissa 1978 Tkatšenko voitti kultaa mutta jäi kiinni doping-testissä. Suoritus hylättiin ja hän sai puolentoista vuoden kilpailukiellon, josta vapautui ennen Moskovan olympialaisia.


title: Nadežda Tkatšenko

text: Moskovassa ennakkosuosikki oli tuore maailmanennätysnainen Olga Kuragina. Koko Neuvostoliiton kolmikko otteli yli odotusten ja ennen viimeistä lajia, 800 metrin juoksua oli ilmeistä että viisiottelussa tulisi edellisten olympialaisten tapaan kolmoisvoitto – mutta ei Itä-Saksalle vaan Neuvostoliitolle. Kaikki kolme juoksivat viimeisessä erässä, jossa koettiin ainutlaatuinen hetki yleisurheilun historiassa. Kuraginan maailmanennätys oli 4 856. Ensimmäisenä maalilinjan ylitti Kuragina, jonka loppupisteet olivat 4 875 – uusi maailmanennätys. Vain 1,2 sekuntia hänen jälkeensä maaliin tuli Olga Rukavišnikova, jonka loppupisteet olivat 4 937 – uusi maailmanennätys. 0,4 sekuntia lisää ja maaliin tuli Tkatšenko loppupistein 5 083 – uusi maailmanennätys. Vain 1,6 sekunnin aikana oli maailmanennätys vaihtunut kolme kertaa, tosin näistä vain viimeinen hyväksyttiin viralliseksi ennätykseksi. Tkatšenkon tulos jäi viisiottelun viimeiseksi ennätykseksi, koska seuraavana vuonna laji muuttui seitsenotteluksi.


title: Nadežda Tkatšenko

text: Voittonsa aikaan Tkatšenko oli 165 cm pitkä ja painoi 70 kg. 800 metrin tulos 2.05,20 oli hämmästyttävä hänen fyysisiin mittoihinsa nähden. Toimittaja Mel Watman kuvaili voittajaa toteamalla: "Hänellä on lihaksia sellaisissa paikoissa, missä meillä muilla ei ole edes paikkoja."


title: Polska Hokej Liga

text: Polska Hokej Liga on Puolan korkein sarjataso jääkiekossa, PHL korvasi vuonna 2013 aiemman "Ekstraliga"n. Jääkiekon Puolan mestaruudesta on pelattu vuodesta 1927 saakka, pääpiirteissään nykymuotoinen pääsarja syntyi vuonna 1955. Selvästi menestyksekkäin seura on ollut Podhale Nowy Targ 19 mestaruudellaan, pääsarjaa sen perustamisesta asti keskeytyksittä pelannut Podhale kuitenkin putosi vuonna 2012 sijoituttuaan yllättäen viimeiseksi ja uusi PHL toimii ainakin ensimmäiset kaudet suljettuna sarjana. Kuten Nowy Targ, myös kaikki nykyiset pääsarjapaikkakunnat sijaitsevat verrattain pienellä alueella vuoristoisessa Etelä-Puolassa.


title: Andrzej Badeński

text: Andrzej Badeński (10. toukokuuta 1943 Varsova – 28. syyskuuta 2008 Wiesbaden, Saksa) oli puolalainen pikajuoksija ja olympiamitalisti. Hänen päälajinsa oli 400 metrin juoksu.


title: Andrzej Badeński

text: Badeński sijoittui Belgradin EM-kilpailuissa 1962 400 metrin juoksussa kuudenneksi ajalla 47,4 s. Tokion 1964 olympialaisissa hän saavutti 400 metrillä parhaana eurooppalaisena pronssia ajalla 45,6 s. Lisäksi hän juoksi viimeisen osuuden 4 × 400 metrin viestissä, jossa Puolan joukkue sijoittui kuudenneksi ajalla 3.05,3.


title: Andrzej Badeński

text: Budapestin EM-kilpailuissa 1966 Badeński saavutti 400 metrillä hopeaa ajalla 46,2 s varmistaen Puolalle kaksoisvoiton; kilpailun voitti Stanisław Grędziński. Méxicon 1968 olympialaisissa hän sijoittui 400 metrillä seitsemänneksi ajalla 45,4 s. Eurooppalaisista vain saksalainen Martin Jellinghaus oli häntä nopeampi tällä matkalla. Jellinghaus kukisti Badeńskin myös 4 × 400 metrin viestin ankkuriosuuden loppukirissä ja jätti Puolan neljänneksi ajalla 3.00,5. Ateenan EM-kilpailuissa 1969 Badeński sijoittui 400 metrillä kuudenneksi ajalla 46,0 s ja viestissä neljänneksi ajalla 3.03,1. Helsingin EM-kilpailuissa 1971 hän juoksi viestissä ensimmäisen osuuden ja Puola saavutti hopeaa ajalla 3.03,6. Münchenin 1972 olympialaisissa hän karsiutui välierissä 400 metrillä ja sijoittui viidenneksi viestissä (aika 3.01,1).


title: Andrzej Badeński

text: Sisäratojen EM-kilpailuissa Badeński voitti 400 metrillä kultaa Madridissa 1968 ajalla 47,04 s ja Sofiassa 1971 ajalla 46,8 s sekä hopeaa Wienissä 1970 ajalla 46,9 s. Lisäksi hän saavutti sisäratojen EM-kilpailuissa kuusi mitalia eripituisissa viestijuoksuissa.


title: Optibet Hokeja Līga

text: Optibet Hokeja Līga on Latvian korkein sarjataso jääkiekossa. Sarjassa on ollut mukana joukkueita Liettuasta ja Virosta.


title: Optibet Hokeja Līga

text: Jääkiekko rantautui Latviaan 1900-luvun alussa. Maan ensimmäinen virallinen jääkiekko-ottelu pelattiin 1909. Vasta 1930-luvulla jääkiekko järjestäytyi ja vuonna 1931 alkoi kansallinen kilpasarja. Samana vuonna Latvian jääkiekkoliitto hyväksyttiin IIHF:n jäseneksi. Toinen maailmansota lakkautti Latvian jääkiekon tyystin. Yksikään sotaa edeltänyt jääkiekkoseura ei jatkanut neuvostotasavallan aikana.


title: Optibet Hokeja Līga

text: Neuvostoliiton miehityksen aikana perustettiin uusia latvialaisia joukkueita, jotka pelasivat Neuvostoliiton jääkiekkosarjoissa. Latvian itsenäistymisen jälkeen monet näistä seuroista liittyivät uuteen Latvian mestaruussarjaan. Useat niistä tosin ajautui taloudellisiin vaikeuksiin, mikä uudisti seurakenttä 2000-luvulle tultaessa. Latvian mestaruussarjan nimi oli sponsorisopimuksen myötä "Samsung Premjerlīga" vuosina 2006–2009.


title: Legio II Adiutrix

text: Legio II Adiutrix ("auttaja" tai "apulainen") oli roomalainen legioona, jonka perusti keisari Vespasianus vuonna 70 jaa. Se oli värvätty Ravennan laivaston merisotilaista, jotka olivat tukeneet Vespasianusta sisällissodassa Vitelliusta vastaan. Tämän johdosta legioonalle annettiin myös lisänimi "Pia Fidelis", joka tarkoitti uskollista ja luotettavaa. Legioonan tunnus oli Pegasos ja kauris.


title: Legio II Adiutrix

text: Perustamisensa jälkeen II Adiutrix lähetettiin Quintus Petillius Cerialiksen komennossa kukistamaan Bataavien kapinaa, joka oli syttynyt vuonna 69. Yhdessä Legio VI Victrixin, XIV Geminan ja XXI Rapaxin kanssa se kukisti kapinan johtajan, Gaius Julius Civiliksen joukot lähellä Xantenia. Legio II Adiutrix asettui talveksi Bataavien pääkaupunkiin, Nijmegeniin ja Legio X Gemina korvasi sen seuraavana vuonna.


title: Legio II Adiutrix

text: Tämän jälkeen legioona siirrettiin komentajansa kanssa Britanniaan, jossa se joutui kukistamaan britannialaisen Venutiuksen johtamaa kapinaa roomalaisia vastaan. II Adiutrix oli tällöin Devassa (Chester) ja Lindumissa (Lincoln). Gnaeus Julius Agricolan kuvernöörikauden aikana vuosina 77-83 II Adiutrix taisteli Walesissa ja osallistui Mona-saaren (nykyinen Anglesey) valtaukseen. Legioona pysyi tämän jälkeen reservissä Walesissa samaan aikaan kun Agricola toimi sotaretkellä skotlannissa.


title: Legio II Adiutrix

text: Vuonna 87 II Adiutrix lähetettiin Ala-Tonavalle liittymään keisari Domitianuksen sotaretkeen daakialaisia vastaan, jotka olivat hyökänneet aiempina vuosina Rooman kimppuun. Legioona osallistui Tapaen taisteluun vuonna 88, jossa Tettius Julianuksen johtama armeija kukisti daakialaiset. Lucius Antoninus Saturninuksen aloittama kapina Domitianusta vastaan "Germania Superiorissa" tosin esti roomalaisia hyödyntämästä menestystään. Yksi tänä aikana Legio II Adiutrixissa palvelleista upseereista oli Publius Aelius Hadrianus, tuleva Rooman keisari.


title: Legio II Adiutrix

text: Keisari Trajanuksen Daakian sotien aikana legioonan tukikohta oli yhdessä Legio IIII Flavia Felixin kanssa Singidunumissa (Belgrad). Toisen Daakian sodan jälkeen vuonna 106 Legio II Adiutrix lähetettiin Aquincumiin, joka oli Ala-Pannonian provinssin pääkaupunki. Legioona pysyi Aquincumissa monta vuotta, jonka aikana sillä teetettiin useita julkisia rakennustöitä Ala-Pannoniassa.


title: Legio II Adiutrix

text: Quintus Marcius Turbo komensi legioonaa menestyksellisesti taistelussa sarmaatteja vastaan vuonna 118 ja seuraavina vuosina legioona osallistui myös sotatoimiin Pannonian alueella. Keisari Antoninus Piuksen aikana (138-161) alue oli jo rauhoittunut siinä määrin, jotta II Adiutrix pystyttiin lähettämään Mauretaniaan taistelemaan maureja vastaan. Lucius Veruksen aikana legioona taisteli Mesopotamiassa nykyisen Iranin alueella parthialaisia vastaan. Vuosina 171-173 legioona osallistui sotatoimiin nykyisen Slovakian alueella ja asettui Trenčíniin. Konfliktin aikana legioonan tappiot olivat suuret ja siihen jouduttiin ottamaa vahvistuksia Legio III Augustasta. Sisällissodan aikana vuonna 193 II Adiutrix tuki Septimius Severusta ja otti luultavasti osaa sotaan vastakeisari Pescennius Nigeriä ja myöhemmin parthialaisia vastaan.